Неомиб – medu.uz – Дорилар ҳақида маълумотлар ўзбек тилида\nHome Йўриқномалар Неомиб\nПрепаратнинг савдо номи: Неомиб\nДори шакли: вена ичига юбориш учун эритма тайёрлаш учун лиофилизатланган кукун, 3,5 мг\nёрдамчи моддалар: маннитол, сувсиз спирт, инъеция учун сув.\nТаърифи: оқ рангли лиофилизатланган масса.\nФармакологик таъсири – ўсмаларга қарши таъсир кўрсатади. Протеасома 26S нинг химотрипсинсимон фаоллигини ингибиция қилади. Протеасома 26S – асосий оқсилларни парчаланишини катализация қилувчи ва уларнинг хужайра ичидаги концентрациясини бошқарувчи йирик оқсил комплексидир. “Убиквитин-протеасома йўли” деб номланувчи йўл специфик оқсилларнинг даражасини бошқаришда муҳим роль ўйнайди, шу орқали сут эмизувчиларда хужайра ичида гомеостазни тутиб туради. Бортезомиб протесома 26S нинг химотрипсинсимон фаоллгини ингибиция қилиб, хужайра ичида мураккаб сигнал каскади, нормал хужайра гомеостазини бузилиши ва эҳтимол апоптозга олиб келувчи протеолизни тормозланишини чақиради. Экспериментларда бортезомиб in vitro шароитда ўсмаларнинг кўпгина типларига нисбатан цитотоксиклиги намойиш этилган. У шунингдек in vivo шароитда ўсмаларнинг ноклиник моделларида, шу жумладан кўплаб миеломада ўсмани ўсишини секинлашишига олиб келади.\nБортезомибни кўплаб миеломаси бўлган пациентларга 1 мг/м2 ва 1,3 мг/м2 дозада вена ичига оқим билан юборилганда плазмадаги бортезомибнинг Сmax мувофиқ равишда\n57 нг/мл ва 112 нг/мл ни ташкил қилади. Препаратни кейинги юборишларида қон плазмасидаги Сmax 1 мг/м2 доза учун 67-106 нг/мл ва 1,3 мг/м2 доза учун 89-120 нг/мл чегараларида. Кўплаб миеломаси бўлган беморларга 1,3 мг/м2 дозада тери остига ёки вена ичига юборилганда худди шу дозада такроран юборилгандан кейин умумий тизимли таъсири (AUClast) иккала юбориш йўллари учун эквивалент бўлган. Сmax вена ичига юборилгандагига (223 нг/мл) нисбатан тери остига юборилганда (20,4 нг/мл) пастроқ бўлган.\nаввал камида даволашнинг 1 қаторини қабул қилган беморларда мантий-хужайралари лимфомада қўлланади.\nНеомиб фақат вена ичига юбориш учун кўрсатилган.\nВена ичига юборилганда эритманинг концентрацияси 1 мг/мл ни ташкил этиши керак. Эритманинг концентрациясини синчковлик билан ҳисоблаш керак.\nПрепарат 3-5 секунд давомида вена ичига оқим билан ёки тери остига юборилади.\nБортезомибнинг тавсия этилган бошланғич дозаси тана юзасига 1,3 мг/м2 ҳафтада 2 марта 2 ҳафта давомида (1, 4, 8 ва 11 кунлари) ташкил этади, кейинчалик 10-кунлик танаффус (12-21 кунлари) қилинади. Неомиб препаратининг кетма-кет дозаларини юборишлар орасида камида 72 соат ўтиши керак.\nКлиник жавоб даражасини 3 ва 5 даволаш цикллари ўтказилгандан кейин баҳолаш тавсия этилади.\nТўлиқ клиник жавобга эришилган ҳолатда қўшимча 2 даволаш циклларини ўтказиш тавсия этилади.\nДаволаш давомийлиги 8 циклдан ошганида Неомибни стандарт схема ёки самарани бир маромда ушлаб турувчи схемада – 4 ҳафта давомида ҳар афта (1, 8, 15, 22 кунлари), кейинчалик 12-кунлик танаффус даври (23-35 кунлари) билан қабул қилиш мумкин.\nНеомиб препарати билан даволаш клиник жавоб намойиш қилмаган пациентларда (2 ёки 4 цикллардан кейин мувофиқ равишда касалликни авж олиши ёки барқарорлашиши), дексаметазонни юқори дозаларда Неомиб препарати билан мажмуада буюрилиши мумкин. Бундай ҳолларда 40 мг дозада дексаметазон Неомибнинг ҳар бир дозаси билан ичга буюрилади: 20 мг Неомиб препарати юбориладиган куни ва Неомиб юборилгандан кейинги куни 20 мг. Шундай қилиб, дексаметазонни 1, 2, 4, 5, 8, 9, 11 ва 12 кунлари, йиғинди – 3 ҳафтада 160 мг дозада қабул қилиш керак.\nДоза ва юбориш тартибига тузатиш киритиш бўйича тавсиялар\n3-чи оғирлик даражасидаги ҳар қандай ногематологик токсиклик ёки нейтропениядан ташқари 4-чи оғирлик даражасидаги гематологик токсиклик ривожланганда Неомиб препарати билан даволашни тўхтатиш керак. Токсиклик симптомлари бартараф этилгандан кейин даволашни 25% га пасайтирилган дозада (1,3 мг/м2 дозани 1,0 мг/м2 гача; 1,0 мг/м2 дозани 0,7 мг/м2 гача) такроран давом эттириш мумкин.\nБуйрак функциясини бузилиш даражаси Неомиб препаратининг фармакокинетикасига таъсир кўрсатмайди. Шунинг учун буйрак етишмовчилиги бўлган беморлар учун дозага тузатиш киритиш талаб этилмайди. Диализ Неомиб препаратининг қондаги концентрациясини пасайтириши мумкинлиги туфайли, препаратни диализдан кейин юбориш керак.\nТавсия этилган доза: вена ичига оқим билан, 3-5 минут давомида ичга қабул қилинадиган мелфалан ва преднизолон билан мамжуада юборилади.\nНеомиб ўсмаларга қарши препарат бўлиб ҳисобланади. Препаратни тайёрлаганда ва муомала қилганда эҳтиёткорликка риоя қилиш керак. Асептиканинг тегишли чораларига риоя қилиш керак. Тери билан контактдан сақланиш учун қўлқоп ва бошқа ҳимоя кийимларидан фойдаланиш тавсия этилади.\n10 мл ли флакон ичидагиси 3,5 мл 0,9% ли натрий хлориди эритмасида эритилади. Тайёрланган эритма периферик ёки марказий веноз катетер орқали 3-5 секундли вена ичига оқим билан юбориладиган инъекция йўли билан юборилади.\nПрепаратни 0,9% ли натрий хлориди эритмасидан ташқари бошқа дори воситалари билан аралаштириш мумкин эмас. Бортезомибнинг эритмаси тиниқ ва рангсиз бўлиши керак. Механик киритмалар ёки рангини ўзгариши аниқланганда тайёрланган эритмани ишлатиш мумкин эмас.\nМаксимал 8 циклларгача давомийликда 10 кунлик танаффус билан (даволаш цикли давомийлиги – 21 кун) 2 ҳафта давомида хафтада икки марта 1,3 мг/м2 дозада бортезомиб қабул қилган кўплаб миеломаси бўлган 228 нафар пациентлар иштирокида ўтказилган иккита тадқиқотларнинг натижалари тақдим этилган.\nЭнг кўп учраган ножўя самаралар астеник ҳолатлар (шу жумладан юқори толиқиш, умумий ҳолсизлик, лоҳаслик) (65%), кўнгил айниши (64%), диарея (51%), иштаҳани пасайиши (шу жумладан анорексия) (43%), қабзият (43%), тромбоцитопения (43%), периферик нейропатия (шу жумладан периферик сенсор ва периферик нейропатияни зўрайиши) (37%), иситма (36%), қусиш (36%), анемия (32%) бўлган. Пациентларнинг камида 14% да 4-чи оғирлик даражасидаги токсикликнинг камида бир эпизоди кузатилган, уларнинг ичида энг кўпроқ тромбоцитопения (3%) ва нейтропения (3%) бўлган.\nбортезомиб, бор ва маннитолга юқори сезувчанлик;\nўпканинг ўткир диффуз ва инфильтратив касалликлари;\nболаларда қўллаш мумкин эмас (қўллаш тажрибасини йўқлиги).\nжигар функциясини ўртача ва оғир даражада бузилиши;\nбуйрак функциясини оғир даражада бузилишлари;\nтиришишлар ёки анамнезида тутқаноқ;\nанамнезида диабетик невропатия;\nгипотензив препаратларни бир вақтда қабул қилиш;\nдиарея ёки қусиш фонида сувсизланиш;\nсурункали юрак етишмовчилиги ривожланиши хавфи;\nCYP3А4 изомерментининг ингибиторлари ёки субстратлари, CYP2С9 изоферментининг субстрати, перорал гипогликемик препаратларни бир вақтда эҳтиёткорлик билан қабул қилинади.\nПерорал гипогликемик препаратларни қабул қилаётган қандли диабети бўлган беморларда гипогликемия ва гипергликемия ҳолатлари қайд этилган.\nБортезомибни дори воситалари билан ўзаро таъсири ҳақидаги маълумотлар йўқлигига қарамасдан, CYP3A4 (кетоконазол, ритонавир) ва CYP2С19 фаол ингибиторлари (флуоксетин) ёки CYP3A4 индукторлари (рифампицин) билан бир вақтда қўлланилганда пациентларни синчковлик билан кузатиш керак. CYP3A4 ва CYP2С19 изоферментларининг субстратлари билан бир вақтда эҳтиёткорлик билан қўллаш керак.\nБортезомиб фақат ўсмаларга қарши химиотерапия ўтказиш тажрибасига эга шифокор томонидан буюрилиши мумкин.\nПериферик нейропатия. Асосан сенсор (гарчи бошқа ҳолатлар, шу жумладан аралаш сенсор-мотор нейропатия) нейропатия юзага келганда (“Ножўя таъсирлари” бўлимига қаранг) тутиб турувчи даволаш ўтказилади. Симптомлари (сезувчанликни йўқолиши, қўл ёки оёқларда оғриқ ёки ачишиш) ва/ёки периферик нейропатия белгилари бўган пациентларда касаллик зўрайиши мумкин. Ачишиш, гиперестезия, гипестезия, парестезия, дискомфорт ёки нейропатик оғриқ каби симптомларни ўз вақтида аниқлаш учун пациентларни кузатиш керак. Нейропатиянинг янги симптомлари пайдо бўлганда ёки мавжуд симптомлари кучайганда дозани пасайтириш ва дозалаш тартибини ўзгартириш талаб этилиши мумкин.\nГипотензия. Бортезомиб билан даволаш даволаш даврида кузатилиши мумкин бўлган ортостатик гипотензия билан кечиши (“Ножўя таъсирлари” бўлимига қаранг) туфайли, анамнезида ҳушдан кетиш эпизодлари бўлган, гипотензив дори воситаларини қабул қилаётган беморларни, шунингдек диарея ёки қусиш фонида сувсизланиши бўлган беморларни даволаганда эҳтиёткорликка риоя қилиш керак.\nБортезомибни қўллаганда суюқликни тутилиши олиб келиши мумкин бўлган димланган юрак етишмовчилигини ривожланиши ёки кучайиши таърифланган.\nҲар бир даволаш циклини бошлашдан олдин ва даволаш вақтида лейкоцитар формула ва тромбоцитлар сонини ҳисоблаш билан қон таҳлилини ўтказиш керак.\nТромбоцитопения одатда циклнинг 11-чи куни максимал яққол намоён бўлади, тромбоцитлар даражаси кейинги циклгача дастлабки кўрсаткичгача тикланади (“Ножўя таъсирлари” бўлимига қаранг). Тромбоцитлар сони 25 минг/мкл гача пасайганда даволашни тўхтатиш, тромбоцитлар сони тикланганда – даволашдан кузатилиши мумкин бўлган фойда ва хавф нисбатини синчковлик билан солиштириб, камайтирилган дозада давом эттириш керак. Бортезомиб чақирган тромбоцитопения билан ассоциацияланган гастроинтестинал ва интрацеребрал геморрагиялар ҳақида хабар берилган. Гематологик токсикликни даволаш учун колониестимуляцияловчи факторларни қўллаш, тромбоцитар ва эритроцитар массани қуйиш мумкин.\nКўнгил айниши ва қусишни олдини олиш учун қусишга қарши препаратлар, диарея юзага келганда – диареяга қарши дори воситалари қўллаш, сувсизланишни олдини олиш ёки даволаш учун – регидратацион даволаш ва сув-электролит мувозанатини тутиб туриш керак. Ичак тутилиши ривожланиши мумкинлиги туфайли, қабзияти бўлган беморларни динамик кузатиш керак.\nЎсма лизиси билан боғлиқ гиперурикемия ривожланиши мумкинлиги туфайли, даволаш вақтида қон зардобида сийдик кислотаси ва креатинин концентрациясини аниқлаш тавсия этилади. Гиперурикемияни олдини олиш учун – кўп миқдорда суюқлик истеъмол қилиш, зарурати бўлганида – аллопуринол қабул қилиш ва сийдикни ишқорийлаштириш керак. Амилоидози бўлган беморларни даволаганда эҳтиёткорликка риоя қилиш керак, чунки оқсил миқдори ошиши билан кечувчи касалликларда протеасомалар фаоллигини сусайиши таъсири номаълум.\nПрепарат билан ишлаганда цитостатик препаратлар билан муомала қилишнинг умумий қоидаларига риоя қилиш керак.\nАйрим ножўя самаралар (юқори толиқиш, бош айланиши, ортостатик гипотензия, кўришни бузилиши) автомобилни бошқариш ва диққатни юқори жамлаш ва психомотор реакцияларнинг тезлигини талаб этувчи фаолият турларини бажариш қобилиятига таъсир кўрсатиши мумкин, шунинг учун эҳтиёткорликка риоя қилиш керак.\nҲомиладорлик ва лактация (эмизиш) даврида қўллаш мумкин эмас. FDA бўйича ҳомилага таъсир кўрсатиш тоифаси – D.\nСимптомлари: дозани камида 2 марта ошириб юборилиши артериал босимни ўткир пасайиши ва ўлим билан якунланувчи тромбоцитопения билан кечган.\nДаволаш: дозани ошириб юборилганда беморнинг ҳаётий кўрсаткичларини синчковлик билан назорат қилиш ва артериал босимни (инфузион даволаш, қон томирларни торайтирувчи ва/ёки инотроп препаратлар) ва тана ҳароратини тутиб туриш учун тегишли даволашни ўтказиш тавсия этилади. Бортезомибга специфик антидот номаълум.\nВена ичига юбориш учун эритма тайёрлаш учун лиофилизация қилинган 3,5 мг кукун тиниқ шиша флаконда.\n1 флакон қўллаш бўйича йўриқномаси билан картон қутига жойланган.\n25°С дан юқори бўлмаган ҳароратда. Ёруғлик таъсиридан ҳимоялаш учун оригинал ўрамида сақлансин.


“Саломатлик поезди” Сурхондарёда\n13:14 / 09.05.2015 1235\n“Кексаларни эъзозлаш йили” Давлат дастури доирасида Тошкент марказий вокзалидан йўлга чиққан “Саломатлик поезди” Сурхондарё вилоятининг Узун туманидаги Сариосиё темир йўл бекатида тантанали кутиб олинди.\nШу муносабат билан ўтказилган тадбирда Президентимиз Ислом Каримов раҳнамолигида аҳолининг репродуктив саломатлигини мустаҳкамлаш, она ва бола саломатлигини муҳофаза қилиш, кекса авлод вакилларини қўллаб-қувватлаш, уларнинг турмуш шароитларини янада яхшилаш борасида амалга оширилаётган ишлар юксак самаралар бераётгани таъкидланди.\n“Соғлом авлод учун” халқаро хайрия фонди ва “Ўзбекистон темир йўллари” давлат акциядорлик компанияси ҳамкорлигида ташкил этилган тадбир давомида Сурхондарё ва Қашқадарё вилоятларининг чекка, экологик номақбул ҳудудларида истиқомат қилаётган аҳоли, жумладан, уруш ва меҳнат фахрийлари, кам таъминланган оилалар аъзолари чуқурлаштирилган тиббий кўрикдан ўтказилади, ижтимоий қўллаб-қувватланади.\nХайрия акциясининг дастлабки куни Сурхондарё вилоятининг Узун, Сариосиё туманларида кексалар, ногирон болалар, хотин-қизлар, ижтимоий ҳимояга муҳтож оилалар аъзолари тиббий кўрикдан ўтказилди. Бунда пойтахтдан келган малакали шифокорларга “Соғлом авлод учун” халқаро хайрия фондининг ҳудудлардаги тиббий-ижтимоий ёрдам бригадалари ходимлари яқиндан кўмаклашмоқда.\n– Узун ва Сариосиё туманларида етти юздан ортиқ киши тиббий кўрикдан ўтказилиб, касаллик аниқланган беморларга зарур тавсиялар берилди, – дейди “Соғлом авлод учун” халқаро хайрия фонди вилоят филиали раҳбари Ҳулкар Эгамбердиева. – Кенг жамоатчилик иштирокида учрашувлар ташкил этилиб, соғлом турмуш тарзининг мазмун-моҳияти атрофлича тушунтирилди. Соғлиғи панд бераётган йигирмага яқин кекса авлод вакилларининг хонадонларига бориб, касаллик сабаблари ўрганилди. Ўнга яқин ногиронлик аравачаси тарқатилди.\nАкция доирасида Олтинсой, Шўрчи, Қумқўрғон, Жарқўрғон ва Бойсун туманлари аҳолиси учун чуқурлаштирилган тиббий кўрик ташкил этилди.\n– Шифокорларимизнинг аҳолини замонавий ускуналар ёрдамида чуқурлаштирилган тиббий кўрикдан ўтказиши учун барча шароит мавжуд, – дейди “Саломатлик поезди” бригадаси раҳбари, “Ўзбекистон темир йўллари” давлат акциядорлик компанияси тиббий-санитар саломатлик поезди поликлиникаси шифокори Ўткир Мардонов. – Бу аҳолини сифатли кўрикдан ўтказиб, аниқ ташхис қўйишда муҳим омил бўлаётир.\nКексалиги ёки оғир бетоблиги сабабли шифокорлар қабулига кела олмаган беморларнинг уйларига бориб тиббий кўрикдан ўтказилди. Навбаҳор маҳалласида истиқомат қилаётган Омонқул Тошпўлатов биринчи гуруҳ ногирони. Шифокорлар беморнинг уйида унинг касаллик тарихини ўрганиб, тегишли тавсиялар берди. Ногиронлик аравачаси туҳфа қилди.\n– Кўрсатилаётган бундай эътибор соғлиғимни тиклашга ёрдам беришига ишонаман, – дейди О.Тошпўлатов. – Ногиронлик аравачаси менинг мустақил ҳаракатланишимга кўмаклашади. Бундай ғамхўрликлар учун Юртбошимиздан миннатдорман.\nТиббий-ижтимоий тадбирни ташкил этишга “Дори-дармон” акциядорлик компанияси, “Фармед” қўшма корхонаси, “Orto Best”, “Navruz PTK”, “Interglobe” масъулияти чекланган жамиятлари ва бошқа ташкилотлар яқиндан кўмаклашди. Тадбир давомида ижтимоий кўмакка муҳтож аҳоли ва ногиронларга, тиббий-ижтимоий муассасаларга қиймати 845 миллион сўмлик озиқ-овқат маҳсулотлари, ногиронлик аравачалари, кийим-кечак, дори-дармон, тиббиёт анжомлари, санитария-гигиена воситалари, ўқув қуролларидан иборат мурувват ёрдамлари кўрсатилади.\n“Саломатлик поезди” 10 май куни Дарбанд темир йўл бекатидан Қашқадарё вилоятига жўнаб кетади.\nМанба: ЎзА, Холмўмин Маматрайимов


Медведев Камерон билан телефон орқали боғланди\nРоссия президенти Дмитрий Медведев ва Буюк Британиянинг янги Бош вазири Девид Камерон телефон орқали суҳбатлашиб, ўзаро алоқаларни яхшилашга келишиб олдилар.\nКремл томонидан ёйинланган баёнотда айтилишича, Дмитрий Медведев Девид Камеронни Бош вазир лавозимига тайинлангани билан табриклаб, унинг ишларига муваффақиятлар тилаган.\nРоссия ва Буюк Британия ўртасидаги алоқалар 2006 йилда Россия ФСБсининг собиқ зобити Александр Литвиненконинг ўлдирилишидан кейин бузилган. Буюк Британиядан бошпана топган А.Литвиненко ноябрь ойида радиоактив моддадан заҳарланиб Лондонда вафот этган эди. Британия маъмурлари Россиядан Литвиненкони заҳарлашда гумон қилинган россиялик тадбиркор Андрей Луговойни экстрадиция қилишни сўраган. Бироқ Москва ушбу чақириқларни инкор қилиб, Британияни Россияда айбланган фуқароларга бошпана бериш қарорини танқид қилган.


03:58Шота Арвеладзе: "Ғалаба қозонишни хоҳласангиз, рақибдан кўпроқ гол уришингиз керак" 4 02:20Федерико Кьеза МЮга ўтишдан бош тортди 0 02:09Лига 1. "Марсель" ва "Лилль" ўзаро дурангга рози бўлишди, "Монпелье"да йирик ғалаба ва бошқа натижалар 0 01:50Ла Лига. "Реал Мадрид" ва "Реал Сосьедад" 2002 йилдан буён илк бор бирорта гол ура олишмади 8 01:44А Серия қайтди! "Ювентус" мусобақани йирик ғалаба билан бошлади 14 01:32"Челси" янги ҳафтада "Ренн" дарвозабони Менди трансферини эълон қилади 1 01:14АПЛ. Муросасиз кечган баҳсда "Лестер" ғалаба қозонди 0 01:05Моуриньюга португалиялик ҳимоячи керак 0 00:55ОЧЛ. "Пахтакор" "Шабаб Ал Аҳли" билан дуранг ўйнади ва сўнгги турдан олдин иккинчи ўринни сақлаб қолди 382 00:30"Барселона" ҳимоячиси "Вулверхэмптон"га ўтади 4 00:15Андрей Канчельскис: "Мен йўқлигимда Наманганда нималар содир бўлганини аниқлаймиз. "Локомотив" билан ўйиндаги ҳолатга чидаб бўлмайди. Бугун тоза голимиз ҳисобга олинмади" 19 00:09"Шаҳр Ходро" ва "Ал Ҳилол" ўртасидаги нурсиз дурангдан ГАЛЕРЕЯ 0 00:05Спортчилар ижтимоий тармоқларда 0 23:55Ла Лига. "Кадис" сафардан ғалаба билан қайтади ва бошқа натижалар 1 23:44Бахтиёр Ҳамидуллаев: "Ҳозирги ҳужумчиларга жўшқинлик, ҳаракат етишмаяпти" 5


"Пахтакор" хотирасига ўрнатилган янги мемориал ёдгорлик очилди\n01 декабр 2020, Тошкент вақти: 08:01\nОзарбайжон. "Нефтчи" Боку ва "Пахтакор" Тошкент футбол жамоалари ўйини, 1978 йил.\nЯкшанба куни Тошкентдаги Боткин қабристонида бундан 34 йил аввал авиаҳалокат натижасида қурбон бўлган “Пахтакор” футбол жамоаси хотирасига ўрнатилган янги мемориал ёдгорликнинг очилиш маросими бўлиб ўтди.\nМаросимда футбол мухлислари, Ўзбекистон футбол федерацияси ва профессионал футбол лигаси ходимлари қатнашди.\nШу куни “Пахтакор” хотирасига бағишлаб ўтказилган “Хотира қаноти” халқаро футбол турнирининг финал босқичи бўлиб ўтди.\nУнда “Пахтакор” футбол академияси тарбияланувчилари “Машъал” клуби ёшлари устидан 2:1 ҳисобида ғалаба қозонишди.\nСобиқ Совет иттифоқида улкан ютуқларга эришган “Пахтакор” футбол жамоаси 1979 йилнинг 11 августида Днепродержинск осмонида содир бўлган авиҳалокат натижасида қурбон бўлган эди.


06 март 2021, Тошкент вақти: 16:17\nЧолишликларнинг вилоят ҳокими билан учрашуви.\n19 январь куни Хоразм вилояти Урганч тумани Чолиш шаҳарчаси аҳолиси газ ва электр тақчиллигига норозилик билдириб, Чолиш-Урганч трассасини тўсиб қўйди.\nНорозилар билан учрашган вилояти ҳокими Фарҳод Эрманов шаҳарчада электр энергиясини яхшилаш учун янги трансформатор ўрнатишга ваъда берди.\nШунингдек, ҳоким шаҳарча аҳлини қийнаётган йўл, ичимлик суви каби муаммолар ҳам ҳал қилинишини таъкидлаган.\nЧолишликлар айтишича, ҳоким табиий газ муаммосини ҳал қилолмаслигини тан олган.\n20 январь куни Телеграмдаги Xorazmliklar канали орқали ёйинланган видеода ўнлаб кишининг йўлни тўсиб тургани ва мутасаддилар келиб, уларни йўл четига чиқишга кўндиришга уринаётгани акс этган.\nВидеодан маълум бўлишича, воқеа Хоразмнинг Урганч тумани Чолиш шаҳарчасида содир бўлган.\nОзодлик боғланган чолишликларнинг айтишича, 19 январь кунги норозилик ва уларнинг сабр-косаси тўлишига Амударё бўйидан ўтин териб келаётган икки ўсмирнинг жаримага тортилгани сабаб бўлган.\n“Намунали уйларда яшаймиз, лекин газ йўқ. Нимаси унинг намунали? Кўмир жуда сифатсиз. Одамлар Амударё бўйларидан ўтин териб келиб, уйларини иситади. Куни кеча экология ходимлари ўтин териб келаётган икки болани ушлаб штраф қилибди. Шундан кейин одамларнинг жаҳли чиқиб кетди. Кейин келишиб, кўчага чиқдик”, - дейди Озодлик суҳбатлашган Чолиш яшовчиларидан бири аноним қолиш шарти билан.\nЎзини депутат деб таништирган аёл.\nВидеотасвирларда норозилар уларга дашном берган депутат аёлни ҳайдаб солгани ҳам акс этган.\n“Депутат сифатида сени ҳозир кўриб турибман. Келиб бировдан ҳол-аҳвол сўрадингми? Сени бу ерда ҳеч ким танимайди. Нима иш қилдинг депутат бўлиб?”, - дейди норозилардан бири.\nНорозиларни тинчлантиришга келган Хоразм вилоят газ таъминоти идораси бошлиғи Шерзод Собировни эса чолишликлар саволга кўмиб ташлашган.\n“Биз сиёсатга қарши эмасмиз, бизга фақат газ керак. Қайси уйга кирсангиз, йиғлаб юборасиз. Сизнинг уйингизда газ бор, ювиниб-тараниб келганингиздан кўриниб турибди. Менинг бўйнимнинг кирига қаранг”, - дейди норозилардан бири кўйлаги ёқасини очиб, бошқалари уни қўллаб қарсак чалишади.\nВоқеа тафсилотларини Озодликка гапириб берган бошқа бир чолишликка кўра, норозилар билан учрашиш учун вилоятнинг барча мутасаддилари Чолиш шаҳарчасига келган:\n“Дастлаб УВД зами, Урганч туман ҳокими, облгаз ва электросет идоралари бошлиқлари келди. Эртасига вилоят ҳокими Фарҳод Эрмонов вилоят идораларининг ўндан зиёд бошлиғи билан Чолишга келди. Ҳоким билан учрашув мактаб залида ўтди”.\nЧолишлик йигитнинг айтишича, ҳоким Эрманов шаҳарча аҳлининг бир қатор иқтисодий-ижтимоий муаммоларини ҳал қилиб беришга ваъда берган:\n“Биринчи ваъдаси свет билан боғлиқ бўлди. “Янги трансформатор қўйиб бераман”, деди. Намунали уйлар орасида йўл йўқлигини айтдик. Буни ҳал қилишни ўзи билан бирга олиб келган йўл идораси бошлиғига топширди. Кечаси кўчаларни ёритиш муаммосини айтгандик, “буни комхоз ҳал қилади”, деди. Водопровод муаммосини айтгандик, водоканал бошлиғини уришиб, “уйларининг ичигача киргизиб, берасан сувни”, - деди. Ҳоким ўзи билан банк мутасаддиларини ҳам олиб келган экан, кимга кредит керак бўлса, ўша жойнинг ўзида расмийлаштириб ҳам беришди. Ишсизларни ҳам рўйхатга олиб, “иш топиб берамиз” дейишди. Кўмирнинг сифатсизлигини айтгандик, кўмирга мутасадди идора бошлиғига “кўмирни элакда элаб, кейин берасан”, деди. Роса ваъда берди ҳоким бува”.\nУчрашувда иштирок этган чолишликларнинг айтишича, ҳоким биргина газ муаммосини ҳал қила олмаслигини айтган:\n“Халқ нимага газ йўқ, бизга газ беринг, деб сўради. Лекин ҳоким “газ масаласи ҳал бўлмайди”, деди. Одамлар қайта-қайта сўради. Ҳоким “Газ йўқ, бўлмайди” деди қатъий қилиб. Лекин “пропан газини олдингидай ҳар ойда эмас, ҳар 15 кунда келтириб, бераман”, деди ҳоким бува".\nХоразм вилоят газ таъминоти идораси бошлиғи Шерзод Собировнинг чолишлик норозилар билан учрашуви акс этган видеода айтишича, вилоят аҳлини тўла табиий газ билан таъминлаш имкони мавжуд эмас.\n“Вилоятда 365 минг хонадон бор, шундан 230 мингги табиий газ олади. Бошқа хонадонлар газдан қирқилган. Табиий газ ресурси етмайди”, - дейди Собиров.\nОзодлик билан суҳбатда Чолиш аҳли мулозимлар уларни мунтазам алдаб келаётганини айтиб, ҳоким Эрмонов ваъдаларига ҳам ишонмасликларини айтишди.\n“10 йилдан буён фақат алдашади. Шикоят қилсангиз бир халта ваъда беришади, лекин уни бажариш йўқ. Агар ҳоким ваъда қилган ишлар ҳам олдингиларидай бажарилмаса, халқ яна кўчага чиқади. Ҳар кун йўлни тўсамиз”, - деди исмини очиқламасликни сўраган чолишлик қария.\nЧолишдаги норозилик газ билан боғлиқ сўнгги бир ҳафтада Хоразмда кузатилган иккинчи ҳолатдир.\n14 январь куни Хонқа туманининг Сарапаён қишлоғи, “Пахтагул” маҳалласи аҳолиси айни муаммо сабаб Урганч-Ҳазорасп автомобил йўлини тўсиб қўйди.\nЎзбекистонда сўнгги бир ой ичида аҳоли норозиликларининг ёйилиши бошқа ҳудудларда ҳам кузатилди.\nЖумладан, Бухоро вилоятининг Бухоро ҳамда Қоракўл, Сурхондарёнинг Музработ, Жиззахнинг Пахтакор туманлари, Андижон шаҳри, Фарғона вилоятининг Қўқон ва Олтиариқ туманларида ҳам аҳоли газ муаммоси туфайли йўл тўсди. Бу фақат Озодликка маълум бўлган ҳолатлар, холос.\nЭнергетика вазирлиги 21-23 январь кунлари Ўзбекистон ҳудудига ғарбий Қозоғистон орқали Россиядан совуқ ҳаво кириб келиши ҳақида огоҳлантирди. "Ўзгидромет" тарқатган хабарга кўра, ўртача ҳаво ҳарорати меъёрдан 8-10 даражагача паст бўлади.\nВазирлик тизимдаги корхоналарни "технологик режимларга риоя қилиш ва истеъмолчиларга барқарор энергия етказиб бериш бўйича тегишли чоралар кўриш" ҳақида огоҳлантирган.\nАйни пайтда Ўзбекистон 2020 йилда 50,4 миллон долларлик газ импорт қилгани маълум бўлган. Газета.уз нашри Давлат Статистика қўмитаси келтирган рақам 2019 йилдагидан 237 баробар кўплигига эътибор қаратган. Нашрнинг ўз манбаларига таяниб хабар беришича, газ Туркманистондан сотиб олинган.\n16 декабрь кунги ҳукумат йиғилишида президент Мирзиёев мамлакатда суткасига 20 миллион кубметр газ тақчиллиги мавжудлигини айтган эди. У газ экспорти ҳажмини камайтириш ва кунига 7-8 миллион кубметр қўшимча газни аҳоли эҳтиёжлари учун йўналтириш ҳақида ҳукуматга топшириқ берган. Ўтган вақт давомида газ таъминоти яхшилангани кузатилмайди.


Молиявий пирамида асосчиси Аҳмадбой ўзбекистонликлардан кечирим сўради - Фарғона.Ру ахборот агентлиги\n19:06 msk, 13 Декабрь 2018\nМолиявий пирамида асосчиси Аҳмадбой ўзбекистонликлардан кечирим сўради\n17.02.2018 11:24 msk\nЖиноят ишлари бўйича Тошкент вилояти судида 16 февраль куни молиявий пирамида асосчиси Аҳмад Турсунбоевнинг иши бўйича суд мажлиси бўлиб ўтди, унда айбланувчи сўнгги сўз билан чиқди, дея хабар беради “Народное слово”.\nАҳмад Турсунбаев. «Народное слово» фотоси\nАхмадбай Чиназский номи билан танилган Аҳмадбой суд мажлисида фуқароларни алдамаганини, лекин шунга қарамай, халқдан ва президентдан кечирим сўрашини билдирди. ”Мен фуқароларни алдамаганман. Одамлар ўз хоҳишлари билан пулларни олиб келган”, деди у.\n“Мен деҳқончилик, қассобчилик ва чорва билан шуғулланганман. Шу пайтгача фуқароларни алдамаганман. Мени мақсадим фуқаролар билан ишлаш бўлган, алдаш бўлмаган. Лекин ишимдан пушаймонман. Мен Президентимиздан, халқимдан, судья ва прокурордан кечирим сўрайман!” – дея қўшиб қўйди айбланувчи.\nАҳмад Турсунбоев бир неча йил олдин бир нечта ширкатлар тузиб одамларнинг пулини ёки қимматбаҳо буюмларини олиб, бир йилда 100% устамаси билан қайтариб беришни ваъда қилиб келган эди. Шу билан бирга у омонатчиларга ҳеч қандай кафолат бермаган, уларга фақат жиноий таъқибга дуч келиб, ҳибсга олинса ёки бошқа турдаги форс-мажор шароити юзага келадиган бўлса, омонатчилар Турсунбойнинг қариндошларидан товон ундиришга ҳақи бўлмайди, деб ёзилган тилхат берган. У яратган пирамида беш йилга яқин ишлади, унга ўн минглаб одамлар аралашдилар.\nАхмадбойнинг ҳибсга олиниши билан ундан 2 млн доллар ва 40 млрд сўм мусодара қилинди. «Озодлик» фотоси\nТурсунбоев ва унинг олти шериги ЖКнинг 177-моддаси 3-қисми “а” ва “б” банди (валюта қимматликларини ноқонуний йўл билан олиш ёки сотиш), 188-моддаси (давлат рўйхатидан ўтмасдан тадбиркорлик фаолияти билан шуғулланиб, жуда катта миқдорда назоратсиз даромад кўриш), 189-моддаси (Савдо қилиш ёки хизмат кўрсатиш қоидаларини бузиш), 190-моддаси 2-қисми “а” ва “в” (Лицензиясиз фаолият билан шуғулланиш) бандларида кўзда тутилган жиноятларни содир этганликда айбланмоқда. Ушбу жиноий иш бўйича суд ҳукми келаси ҳафтада эълон қилиниши кутилмоқда.


Қайси ниқоблар коронавирусдан яхшироқ ҳимоя қилади: тиббий ёки матоли? – Газета.uz\n29 октябр 2020, 17:49 Коронавирус Фойдали Жамият\nКоронавирус пандемияси сабабли Ўзбекистонда жамоат жойларида ниқобсиз бўлган шахслар жаримага тортилади. Ниқоблар матоли бўлиши керакми ёки аҳоли тиббий ниқоблардан фойдаланиши керакми?\nМатоли ниқоблар тиббий ниқобларга қараганда камроқ ўрганилган ва уларнинг қайси бири яхшироқ эканлигиги ҳакида аниқ маълумот йўқ. Мутахассисларнинг тавсиялари тиббиёт ходимлар учун шахсий ҳимоя воситаларининг етишмаётганлигига асосланмоқда ва бир марталик ниқобларни улар учун асраш керак деган фикр берилмоқда. «Медуза» матоли ниқобларни сотиб олишга ёки тикишга қарор қилганингизда нималарни билиш кераклиги борасида тавсиялар билан бўлишди. «Газета.uz» ушбу мақоланинг таржимасини сизга ҳавола этади.\nТиббиёт муассасалариларидан ташқарида матоли ниқоблар тақиш ҳақида\nЁдда тутилиши лозим бўлган энг муҳим нарса шундаки, тиббий муассасалардан ташқарида тақилган ҳар қандай ниқоблар биринчи навбатда атрофдагиларни касалликдан ҳимоя қилиш учун мўлжалланган бўлиши керак. Ҳозир матоли ниқоблар одамларни вирус юқишидан сақлаши ёки сақламаслигини таъкидлашимиз учун маълумотлар жуда кам.\nБаъзи мамлакатлардаги расмий тавсияларга кўра, асосан коронавирус симптомлари бўлмаган ва тиббий муассасалардан ташқарида бўлган одамлар (агар белгиланган масофани сақлашнинг иложи бўлмаса) матоли ниқобларни тақишлари керак. Бундай тавсиялар, масалан, Aмерика касалликларни назорат қилиш ва олдини олиш маркази ҳамда Жаҳон соғлиқни сақлаш ташкилоти томонидан берилмоқда (хавф остида бўлган одамлар ва коронавирусга хос аломатлари бўлган одамлар бундан мустасно — улар, ЖССТ фикрига кўра, тиббий ниқоб тақишлари керак). Россия истеъмолчилар ҳуқуқини назорат қилиш ташкилоти тиббий ниқобларни эмас, балки айнан гигиеник ниқобларларни тақиш мажбуриятини таъкидлаб ўтган.\nБуюк Британияда тиббий ёки матоли ниқоб тақишни таклиф қилишмоқда. Бироқ, Европа касалликларни назорат қилиш ва олдини олиш маркази эса тиббий ниқобларни танлаган маъқул деб ҳисоблайди. Ҳатто матоли ниқоб тарафдорлари ҳам COVID-19 билан оғриган беморларни парвариш қилувчи ёки улар билан бир хонада яшовчи одамлар айнан тиббий ниқоб тақишлари кераклигини таъкидладилар.\nМатоли ниқоблар (назарий жиҳатдан) тиббий ниқоблар сингари самарали бўлиши мумкин\nТиббий ниқоблар мелтблаун ёки спанбонддан тайёрланади. Бу материаллар тўқилмаган деб номланади ва махсус бирикмани текис юзага пуркаш орқали ҳосил қилинади. Ўз навбатида, матоли ниқоблар қандайдир тарзда тўқилган маҳсулотлардан тайёрланади.\nТиббий ниқоблар тиббиёт муассасаларида узоқ вақтдан бери қўлланилиб келинмоқда ва уларнинг юқумли касалликлардан самарали сақлаши исботланган. Маълумотларга кўра, баъзи матоли ниқоблар назарий жиҳатдан тиббий ниқоблар билан таққосланиши мумкин. Бироқ, матоли ниқобларини ўрганиш жараёнида, аксарият ҳолларда уларнинг ҳаётдаги самарадорлиги эмас, балки ўзида вирус бўлиши мумкин бўлган томчиларни ўтказмаслиги каби асосий хусусияти ўрганилган. Бу олимлар асосан ҳар бир киши матоли ёки тиббий ниқоб таққанда касалланиш ҳолатларини таққослаганини эмас, балки мато томчиларни қанчалик яхши ушлаб туришини текширганлигини англатади. Баъзида синовлар учун махсус аппаратдан, баъзида одамлардан фойдаланилган.\nМуаммо шундаки, реал ҳаётда ниқоблардан фойдаланганда, якуний самарадорликка таъсир қилувчи турли хил омиллар аралашиши мумкин: бундай ниқоблардан фойдаланиш одамлар учун ноқулайлиги ва ниқобларни тақиш қоидаларига риоя қилмасликдан тортиб ниқобларнинг тез намланиб қолиши ва уларнинг самарасиз бўлиб қолишигача. Шу сабабли, ушбу турдаги тадқиқотларнинг ҳар қандай натижалари танқидий нуқтаи назар билан қабул қилиниши керак.\nМато қанчалик қалин бўлса, самараси шу қадар яхшироқ бўлади (бироқ ҳар доим ҳам эмас)\nМатоларни танлаш бўйича аниқ тавсиялар бериш қийин, чунки турли тадқиқотларда, ҳатто шаклан бир хил матолар ҳам жуда хилма-хил натижалар берди.\nТадқиқотларда аниқ бир нарса қайта-қайта кўрсатилади: ипларнинг зичлиги қанчалик кучли бўлса, яъни ҳар бир сантиметр квадрат учун қанча кўп ип ишлатилган бўлса, мато шунчалик томчиларни кам ўтказади. Шу билан бирга, ушбу кўрсаткич матонинг самарадорлигига қатламлар сонидан ҳам кўпроқ таъсир қилади. Бошқача қилиб айтганда, қалин матоларнинг бир қатламидан қилинган ниқоб, одатий докадан қилинган икки қаватли ниқобдан яхшироқ, ҳатто бу икки ниқобдаги ҳар бир квадрат сантиметрдаги иплар йиғиндиси бир хил бўлган тақдирда ҳам.\nНиқобларда ҳар квадрат сантиметрга 118 ип тўғри келиши керак.\nAгар ниқоб томчиларни яхши фильтрламаса, бундай ниқоб нафақат ёрдам бермайди, балки аҳволни янада ёмонлаштириши ҳам мумкин. Кичик бир тадқиқотда шундай мато катта томчиларни парчалагётганлиги кўринади. Натижада, умуман ниқобсиз гаплашгандан кўра кўпроқ томчилар ҳосил бўлган. Назарий томондан олиб қараса, бу ҳолат жиддий зарар етказиши мумкин, чунки кичикроқ томчилар ҳавода узоқроқ туради, ерга тушмайди ва инфекциянинг потенциал манбаи бўлиб қолади.\nБошқа томондан, агар мато жуда қалин ва ундан нафас олиш қийин бўлса, ҳаво очиқ қолган ён томонлар орқали чиқиши мумкин ва ниқобнинг ўзи тезда намланади ва самарасиз бўлиб қолади. Ниқоб тикилган матонинг қанчалик қалинлигини текшириш учун у орқали ёруғликка боқиб кўриш керак — қанчалик зичроқ бўлса, у ёруғликни шунчалик ёмон ўтказади.\nНиқоб танлашда эътиборга олиш керак бўлган муҳим жиҳатлардан яна бири — унда нафас чиқариш клапани бўлмаслиги керак. Матоли ниқоблар атрофдагиларни вирусни тарқатувчи, бироқ ҳали аломатлари сезилмаётган одамдан ҳимоя қилиш учун мўлжалланган. Нафас чиқариш клапани эса нафас чиқаётган ҳавони фильтрламасдан ўтишига имкон беради (шу тарзда нафас олиш осонроқ) ва одам фильтрланган ҳавони ютиши учун нафас олаётганда ёпилади.\nУйда ниқоб тайёрлаш учун тавсиялар\nЖаҳон соғлиқни сақлаш ташкилоти қўлда тикилган ниқоб камида уч қатламдан иборат бўлишини таклиф қилади:\nюзга энг яқин қатлам намликни етарлича яхши қабул қилиши керак (масалан, у пахтадан бўлиши мумкин);\nташқи томони — аксинча (масалан, полиэстер);\nўртаси эса юқоридагилардан бири бўлиши мумкин.\nAмерика касалликларни назорат қилиш ва олдини олиш маркази камида икки қатламли мато бўлган ниқоблардан фойдаланиш афзал деб ҳисоблайди. Юқорида тилга олинган шарҳ муаллифлари пахта, муслин ва фланелдан кўп қаватли ниқоблар (камида икки қават ва энг яхшиси уч ёки тўртта) тайёрлашни маслаҳат беришади. Aммо шундай комбинацияни танлаш муҳимки, бир мунча вақт ўтгач ҳам тинчгина нафас олиш имкони бўлсин. Яна эсда тутинг: одатдаги доканинг икки қатлами қалин пахта матосидан самарасизроқдир.\nУй шароитида тикилган ниқобда, масалан, оддий симдан ясалган металл ушлагични ишлатиш яхшироқ ҳисобланади, шунда у бурунга ёпишиб туради. Ниқоб, одатда, маҳкам ўрнашиши керак (лекин иплар орасидаги масофани кўпайтирмаслик учун тортилиши ҳам керак эмас). Aгар ниқоб яхши тақилмаса, гарчи эстетик нуқтаи назардан ҳамма учун ҳам мос келмасада, ниқоб устидан нейлон пайпоқни ўтказиб олиш тавсия қилинади.\nЮқорида тилга олинган шарҳ муаллифлари ушбу сайтда ниқобни уй шароитида тайёрлаш бўйича кўпроқ тавсиялар беришади. Маслаҳатлар, шунингдек, AҚШ касалликларни назорат қилиш ва олдини олиш марказининг веб-сайтида ҳамда Aнглия жамоат саломатлиги агентлигининг веб-сайтида мавжуд.\nНиқобни тўғри парвариш қилиш керак\nМатоли ниқоб сиз учун вируслар манбаи бўлишига йўл қўймаслик ва самарали бўлишини таъминлаш учун қуйидаги қоидаларга риоя қилиш тавсия этилади:\nAгар ниқоб нам бўлиб қолса, уни алмаштиринг, демак, ниқоб ифлосланган ёки қандайдир сабаб билан ундан нафас олиш қийинлашган. Aгар ниқоб нам ёки ифлос бўлса, уни ёпиладиган полиэтилен пакетга солинг.\nAгар ниқоб қуруқ ва кўриниши тоза бўлса, уни қоғоз пакетга ёки матоли сумкага солинг. Бу Aмерика кўрсатмалари. ЖССТ тавсияси — ҳар доим ниқобни пластик пакетга солинг.\nМатоли ниқобларни агар у ифлосланган бўлса, ҳар куни ва тез-тез ювинг. Юваётганда совун ёки кукундан фойдаланинг. Жаҳон соғлиқни сақлаш ташкилотининг бу соҳадаги тавсиялари жуда қатъий: ташкилот ниқобларни 60 °C ҳароратда ювиш керак деб ҳисоблайди.\nAгар ниқобни бир муддат олиб қўйиш талаб қилинса, уни хавфсиз жойга (ўша қоғоз пакетга) — ҳеч ким ниқобга қарата тасодифан йўтала олмайдиган жойга қўйиш керак.\nНиқобни тақишдан ва ечишдан олдин/кейин қўлларингизни ювинг. Ва, албатта, бу жараёнда кўзингизга, бурнингизга ва оғзингизга тегманг.\nAммо шуни унутмаслигимиз керакки, ниқоблар бу чора-тадбирларнинг фақат бир қисмидир ва масалан, одам ниқоб тақса ҳам, белгиланган бир-икки метр масофани сақлаш қоидаларига амал қилиши тавсия этилади.\nОлдинроқ «Газета.uz» Жаҳон соғлиқни сақлаш ташкилоти тавсияларига асосланиб, ҳимоя ниқобларидан тўғри фойдаланиш бўйича тавсиялар билан бўлишган эди.


7 июл 2020, 10:02\nКоронавирус беморлари сони 10459 нафарга етди\nКоронавирус беморлари сони 97 нафарга ортиб, жами 10459 кишини ташкил этмоқда. Янги ҳолатларининг 35 нафари Карантин марказида, 59 нафари Тошкент шаҳрида ва 3 нафари Қорақалпоғистонда аҳоли орасида аниқланган.\n7 июл 2020, 01:25\nЎзбекистонда аниқланган коронавирус ҳолатларининг кунлик ўсиши 342 тани ташкил этиб, рекорд янгиланди. Жами ҳолатлар сони 10362 тага етди. 115 та ҳолат аҳоли орасида қайд этилди.\n6 июл 2020, 17:05\nКоронавирус ҳолатлари яна 141 тага кўпайиб, жами 10284 нафарга етди. Янги ҳолатларнинг 75 нафари аҳоли орасида қайд этилди.\n6 июл 2020, 16:44\nТошкентлик 43 ёшли коронавирус бемори вафот этди\nКоронавирус инфекциясига чалинган 43 ёшли тошкентлик бемор (эркак киши) ўткир нафас ва юрак қон-томир етишмовчилигидан вафот этди. COVID-19 асоратларидан вафот этганлар сони 36 нафарга етди.\n6 июл 2020, 14:37\n172 нафар беморда пневмония жараёни кузатилмоқда\nКоронавирусга қарши курашаётган беморларнинг 172 нафарида пневмония жараёни кузатилмоқда, дея хабар берди Соғлиқни сақлаш вазирлиги. Беморларнинг 285 нафарининг аҳволи ўрта оғир, 25 нафари оғир, 8 нафари эса ўта оғир аҳволда.\n6 июл 2020, 13:53\n6 июл 2020, 10:10\nКоронавирус инфекциясига чалинган 67 ёшли тошкентлик бемор (эркак киши) ўткир юрак қон-томир ва нафас етишмовчилигидан вафот этди. Таъкидланишича, марҳум 26 июндан томоғида оғриқ, тана ҳарорати кўтарилган, аммо шифокорга мурожаат қилмасдан уйида даволанган. COVID-19 асоратларидан вафот этганлар сони 35 нафарга етди.\n6 июл 2020, 10:02\nКоронавирус беморлари сони 123 нафарга ортиб, жами 10143 кишини ташкил этмоқда. Янги ҳолатларининг 43 нафари Карантин марказида, 60 нафари Андижон вилоятида ва 20 нафари Тошкент вилоятида қайд этилди.\n6 июл 2020, 00:10\nЎзбекистонда кун давомида 312 кишида коронавирус аниқланиб, жами ҳолатлар сони 10 мингтадан ошди.\n5 июл 2020, 10:33\nКоронавирус беморлари сони 121 нафарга ортиб, жами 9829 кишини ташкил этмоқда. Янги ҳолатларининг 106 нафари Карантин марказида, 7 нафари Тошкент шаҳрида, 4 нафари Тошкент вилоятида ва 1 нафари Сирдарё вилоятида қайд этилди. Шундан 6 нафари аҳоли орасида аниқланди.\n4 июл 2020, 15:47\nТошкентда коронавирус инфекциясига чалинган 65 ёшли эркак оламдан ўтди. COVID-19 асоратларидан вафот этганлар сони 30 нафарга етди.\n3 июл 2020, 23:32\nТошкентда коронавирусга чалинган ва саратондан даволаниб келаётган 77 ёшли бемор аёл ҳаётдан кўз юмди. Ўзбекистонда кун давомида 2 нафар, эпидемия бошлангандан бери 29 нафар фуқаро COVID-19 асоратларидан вафот этди.\n3 июл 2020, 22:18\nМашҳур UFC жангчиси Ҳабиб Нурмагомедовнинг отаси Абдулманап Нурмагомедов узоқ давом этган касалликдан сўнг Москвада вафот этди. Унга коронавирус ташхиси қуйилганди.\n3 июл 2020, 17:29\nЯна 127 кишининг коронавирусга чалингани аниқланди\nЎзбекистонда 127 кишида коронавирус аниқланиб, жами ҳолатлар сони 9326 тага етди. айни соатларда касаллик аниқланганлар ва даволаниб чиққанлар сони бўйича бир хил кўрсаткич қайд этилмоқда.\n3 июл 2020, 17:21\nКоронавирус аниқланган бемор вафот этди\nТошкентда коронавирус инфекциясига чалинган ва сурункали касалликлардан даволаниб келган 59 ёшли бемор вафот этди. Ўзбекистонда ушбу инфекция асоратларидан вафот этганлар сони 28 нафарга етди.\n3 июл 2020, 13:00\nЎзбек олимларининг коронавирус РНКсини тез ажратиш усулини топгани айтилмоқда\nЎзФА Ўсимлик моддалари кимёси институти олимлари коронавирус РНКсини тез ва арзонга ажратиш усулини топгани маълум қилинди.\n3 июл 2020, 12:11\nНавоийда шифокорларнинг коронавирус юқтиргани тасдиқланди\nНавоийлик тиббиёт ходимининг президентга мурожаатидан кейин олиб борилган ўрганишларда у фаолият кўрсатаётган шифохонада айрим ходимларнинг коронавирусга чалингани тасдиқланди.\n3 июл 2020, 10:01\nКоронавирус беморлари сони 9200 нафарга яқинлашди\nКоронавирус беморлари сони 121 нафарга ортиб, жами 9199 кишини ташкил этмоқда. Янги ҳолатларининг 69 нафари Сурхондарё вилоятида, 48 нафари Тошкент шаҳрида ва 4 нафари Тошкент вилоятида қайд этилди. Шундан 19 нафари аҳоли орасида аниқланди.\n3 июл 2020, 09:44\nМосквада ўзбекистонлик меҳнат мигрантлари тиббий қўллаб-қувватланади\nCOVID-19 беморлари билан алоқада бўлган ёки бирга яшаб келган ўзбекистонлик меҳнат мигрантлари Москвада касаллик ва инфекцияга қарши антитаначалар мавжудлигини бепул текшириш имкониятига эга бўладилар. Касалланганларни даволашади, соғломларига эса иш жойига қайтиш учун расмий тиббий маълумотнома берилади.\n2 июл 2020, 23:20\nВирусология илмий-тадқиқот институти директори ва Соғлиқни сақлаш вазирлиги бош инфекционисти Эркин Мусабаев «Газета.uz»га берган интервьюсида COVID-19 қурбонлари сонининг ўсиши, пандемиянинг билвосита қурбонлари, асоратларсиз кечаётган касалликни уй шароитида даволаш, антитаначалар учун олинаётган тестлар ва статистикани пасайтириб кўрсатиш эҳтимоли ҳақида гапириб берди.\nТошкент вилоятида ГЭС қуриш учун Пском дарёси йўли ёпилди — фоторепортаж (2)


Брюсселда Европа Иттифоқи саммити бошланди. Украина ундан номзод мақомини кутмоқда\nПайшанба куни Брюсселда икки кун давом этадиган Европа Иттифоқи саммити бошланди. ЕИ давлатлари раҳбарлари Украина ва Молдовага ЕИга номзод давлатлар мақомини бериш тўғрисида қарор қабул қилишлари кутилмоқда. Европа комиссияси аввалроқ шундай тавсия билан чиққан эди.\n"Тарихий воқеалар содир бўлмоқда", деди Еврокомиссия раҳбари Урсула фон дер Ляйен саммит олдидан.\nЕвропарламент пайшанба куни Украина ва Молдовага Европа Иттифоқи аъзолигига номзод мақомини беришни қўллаб-қувватловчи резолюцияни қабул қилди. 529 депутат ёқлаб, 45 нафари қарши овоз берди.\nЖума куни Россиянинг Украинага қуролли бостириб кириши бошланганига 4 ой бўлди. Жанглар, биринчи навбатда, мамлакат шарқида катта шиддат билан давом этмоқда. Брюссел ҳам, Киев ҳам Украинага номзод мақомини бериш қарори, биринчи навбатда, Россия тажовузи қаршисида мамлакатни қўллаб-қувватлаш рамзи эканини, Украинанинг Европа Иттифоқига кириши йўли узоқ ва қийин бўлишини тан олади. Бироқ Киев Украина президенти Владимир Зеленский “зулматдан ёруғликка қадам” деб атаган бу қадамнинг муҳимлигини таъкидламоқда.\nУкраина ва Молдовага Ғарбий Болқон ва Туркиядаги бир қанча давлатларга ўхшаб тўлиқ номзод мақоми берилади, бироқ улар билан музокаралар коррупцияга қарши кураш ва қонун устуворлигини мустаҳкамлаш билан боғлиқ бир қанча шартларга боғлиқ бўлади.


Россиянинг ЮКОС нефт ширкати ўз бошлиғи Миҳаил Ходорковскийга юклатилган айбловларни "асоссиз деб хисоблайди"- деб баëнот берди ЮКОСнинг матбуот котиби Александр Шадрин.\n17 январ 2021, Тошкент вақти: 05:44\n"Бош прокуратура Ходорковский қамоққа олиниши билан боғлиқ жанжал ЮКОС нефт ширкатини айблаш учун исбот етарли эмаслигини ҳаспўшлайди", деб ўйламоқда дейди Александр Шадрин.\nКеча Москвадаги суд Ҳодорковскийни қамоққа олиш юзасидан санкция берганди.\nЮКОС раҳбари Россия жиноят кодексининг 7 моддаси билан айбланмоқда.\nЯблоко партияси ва Ўнг кучлар иттифоқи ўзларининг қўшма баëнотида Ходорковскийнинг қамоққа олинишини қаттиқ танқид остига олишди.


Буюк Британия бош вазири реанимациядан чиқарилди\nБуюк Британия бош вазири Борис Жонсон коронавирус инфекцияси юқтириб олганлиги боис шифохонага ётқизилган эди. 6 апрель куни унинг соғлиғи ёмонлашганидан сўнг, реанимация бўлимига олинганди. Кеча, 9 апрель куни Борис Жонсон реанимация бўлимидан оддий палатага олинди.\nСўнги кунларда Даунинг Стрит бир неча бор бош вазирнинг аҳволи барқарорлашаётганини айтган эди. Ҳукумат расмийлари Жонсон онгли равишда нафас олмоқда ва у сунъий нафас олиш мосламасига эҳтиёж сезмаётганини таъкидлаганди.\nАҚШ Президенти Дональд Трамп бу янгиликка ўз муносабатини билдирди. “Ажойиб янгилик, бош вазир Борис Жонсон ҳозиргина реанимация бўлимидан палатага кўчирилди”, дея изоҳ қолдирган Трамп Тwitter’даги ўзининг расмий саҳифасида.


Ходимага ҳомиладорлик ва туғиш варақаси бўйича 126 кун учун ҳақ тўланди. Ҳозирги пайтда у 2 ёшга тўлгунича болани парваришлаш бўйича ҳақ тўланадиган таътилга ариза ёзди.\nКорхона болани парваришлаш таътилини расмийлаштириши ва унга ҳақ тўлаши зарурми ёки буни корхонанинг молиявий ҳолатидан келиб чиққан ҳолда раҳбарият ҳал этадими?\n– Аёлларга, уларнинг хоҳишига кўра, боласи 3 ёшга тўлгунга қадар болани парваришлаш учун иш ҳақи сақланмайдиган қўшимча таътил берилади (МКнинг 234-моддаси).\nБолани 2 ёшга тўлгунга қадар парваришлаш таътили даврида нобюджет соҳаларида ишлайдиган шахсларга ойлик нафақа иш жойидан тўланади (АВ томонидан 14.03.2002 йилда 1113-сон билан рўйхатдан ўтказилган Низомнинг 5-банди).\nБюджет соҳасида ишлаётган оналарга болани парваришлаш нафақаси фуқароларнинг ўзини ўзи бошқариш органлари орқали тўланади (12.12.2007 йилдаги ПҚ-744-сон қарорнинг 21-банди).\nНафақа уни тайинлаш учун мурожаат қилинган ойдан бошлаб, бироқ ҳомиладорлик ва туғиш таътили тугаган кундан кейин тўланади.\n2019 йил 1 январдан болани 2 ёшга тўлгунга қадар парваришлаш бўйича нафақа миқдори ҳар йили қатъий суммада белгиланади ва 2019 йилдан у 406 000 сўмни ташкил этади (26.12.2018 йилдаги ПҚ-4086-сон қарорга 25-илова).\nБолани парваришлаш бўйича нафақа тайинлаш учун қуйидаги ҳужжатлар тақдим қилинади:\n♦ болани парвариш қилиш бўйича таътил тақдим этиш ва болани парваришлаш нафақасини тайинлаш ҳақидаги ариза;\n♦ бола туғилганлиги тўғрисидаги гувоҳнома нусхаси.\nНафақа тайинланиши ва тўланиши тўғрисидаги қарор корхона раҳбари томонидан буйруқ ёки фармойиш шаклида, болани парвариш қилиш бўйича таътил тақдим этилиши тўғрисидаги буйруқ билан бир вақтда қабул қилинади.\nБолани парваришлаш таътили тақдим этилиши ва нафақа тўланиши тўғрисида\nСотувлар бўлими бошлиғининг ёрдамчиси Усмонова Фарида Тохировнага 2019 йил 6 ноябрдан 2021 йил 12 августгача болани 2 ёшга тўлгунга қадар парваришлаш таътили тақдим этилсин, ушбу давр учун қонун ҳужжатларида (ЎзР МКнинг 234-моддаси) белгиланган тартибда нафақа тўлансин.\nАсос: Ф.Т.Усмонованинг 4.11.2019 йилдаги аризаси, туғилганлик тўғрисидаги I-TN N 0000000-сон гувоҳнома.\nИш берувчи болани парваришлаш таътиллари даврида аёлнинг иш жойи ва эгаллаб турган лавозими сақланишини унутмаслиги керак (МКнинг 234-моддаси 5-қисми). У билан тузилган меҳнат шартномасини иш берувчининг ташаббуси билан бекор қилишга йўл қўйилмайди, корхонанинг бутунлай тугатилиш ҳоллари бундан мустасно (МКнинг 100, 237-моддалари).\n2019-12-27 09:07:25, Гость_али:


Британияда коронавирус бор-йўқлигини уй шароитида текширишга имкон берувчи тест ишлаб чиқилди\nЖаҳон 08:19 / 27.03.2020 15788\nТест Лондондаги Брюнел университети, Ланкастер университети ва Суррей университети олимлари томонидан ишлаб чиқилган. Бу тестнинг афзаллиги шундаки, уни уй шароитида ўтказиш ҳамда касалликни унинг илк аломатлари пайдо бўлишидан аввалроқ аниқлаш мумкин. Бу ҳақда Tech Crunch нашри хабар берди.\nТест муаллифларининг таъкидлашича, у организмда вирусга антитаналарни эмас, балки вирус РНК борлигини таҳлил қилади. Бу эса инфекцияни унинг биринчи аломатлари пайдо бўлишидан анча олдин аниқлаш имконини беради.\n“Бу сизда коронавирус бор-йўғлигини уй шароитида текшириш мумкинлигини англатади. Диагностик қурилмани смартфонга улаб, фойдаланувчи ўзида инфекция бор-йўқлигини била олади”, деб айтишган олимлар.\nТест негизида Филиппинда товуқларда вирус бор-йўқлигини текширишда қўлланган технология ётади. Британиялик мутахассислар бу технологияни одамлар учун мослаштиришган.\nАйни вақтда ушбу тестни оммавий равишда ишлаб чиқариш режалаштирилмоқда. У бир неча ҳафта ичида сотувга чиқарилиши кутилмоқда. Ушбу тестнинг қўлланиши ҳозирда текширилмаётган одамларни қамраб олишга ва пандемиянинг ҳақиқий кўламини баҳолашга имкон беради.


Ўтиш пунктлари расман ëпиқ бўлса-да¸ одамлар ундан ўтишнинг йўлини қилмоқда¸ дейди Озодликка сим қоққанлардан бири.\n"13 десангиз ҳамма тушунади..."\n“Эркин микрофон” эшиттиришига Андижон вилояти Марҳамат туманидан телефон қилган Исомиддин исмли суҳбатдошимиз ушбу туман ва қўшни Қирғизистоннинг Аравон тумани туташган чегарадаги вазият ҳақида сўзлаб берди.\nУнга кўра, июндаги қонли воқеалардан буён чегара ёпиқ, аммо, далалар ва экинзорлар оралаб, яширинча Қирғизистонга ўтаётган одамлар кўп.\nИсомиддиннинг сўзларига кўра қисқа муддат ичида яширин ўтувчилар учун “13” рақами билан кодланган киракаш таксилар ҳам пайдо бўлиб улгурган.\n- Чегаранинг нариги бетида туради. Номини энди Аравонга кетади дейилмайдию, 13 деса ҳамма тушунади. Ҳамма жойнинг машинаси бўладию. Жиззах, Тошкент, Самарқанд қатнайдиган машинаналарнинг ўрнига 13 деб ном қўйишган.\nОзодлик: Машинагача чегарадан ўзингиз ўтиб олишингиз керак-а?\n- Чегарадан ўзингиз ўтиб олганингиздан кейин машина бор. Дала билан чегара симга етиб борасиз. Точкалари кўпку ўтадиган. Солдатлар ҳар битта точкада ярим соат туради.\nОзодлик: Ўтаëтганлар кўпми озми?\n- Ўтаëтганлар оз. Лекин қариндош-уруғини кўриб тургани анча-мунча ўтиб турмаса ҳам бўлмайди. Иложи йўқда бир-бирини кўрмасдан, дейди Андижон вилояти Марҳамат туманидан телефон қилган Исомиддин исмли суҳбатдошимиз.\nАндижонда тоза ҳаво ҳам тақчиллашди\nАндижон шаҳридан телефон қилган Гулбаҳор Тўраева эса шаҳардаги ёш болалар орасида “кўк йўтал” касаллигининг пайдо бўлгани ва шу дардга чалиниб қолган ёш болалари учун оддийгина тоза ҳаво топилмаётганини айтди.\nКасби ҳамшира бўлган Тўраеванинг айтишича, шу кунларда шаҳарда кузги хазон ва ахлатлар ёқилмоқда ва бу иш кўпроқ аҳоли турар-жойлари, мактаб ва боғчалар яқинида жойлашган ахлатхоналарнинг ўзида қилинмоқда.\n- Менинг қизим академик лицейда ўқийди. Олдида олтинчи мактаб бор. Умуман йўлдан ўтиб бўлмайди. Ахлат жуда ҳам катта. Мактабларнинг олдида ўшанча ахлат. Масалан кўп қаватли уйларда ахлатхона йўлакларга яқин, уйларга яқин жойлашган. Ахлатхона ëнади. Ойнани оча олмайсиз. Сассиқ, нафас ола олмайсиз. Бунга энди фуқаролар ҳаммаси ëндашиб гапираяптими гапиришмаяптими мен уни суриштирганим йўқ.\nМен ўзим доктор бўлганлигим учун мана шу нарсага аҳамият бераяпман. Чунки ҳақиқатан ахлатнинг ëнишидан, ахлатнинг сассиғидан микрорайонда яшаб бўлмай қолди. Кўк йўтал умуман йўқ эди. Кўк йўтал бўлиши соғлиқни сақлаш тизимида қора доғ ҳисобланади. Мана кўк йўтал кундан кунга кўпаяяпти. Иккита болам ҳозир кўк йўтал билан оғрияпти. Йўтали тутган пайтда ойнани очишим керак. Тоза ҳаво керак. Бу шамоллаш эмас. Бу юқумли касаллик ўта узоқ давом этадиган. Ойнани очишим билан, мана ҳозир ҳам болам йўталаяпти, ахлатнинг тутунидан, сассиғидан тоза ҳавони топа олмаяпман. Қийналиб кетдим. Маҳалла комитетига айтаяпман¸ умуман аҳамият бермаяпти. Шунинг учун мен шу нарсани сизларга айтишга мажбур бўлдим, дейди касби ҳамшира бўлган андижонлик Гулбаҳор Тўраева.\nЎзбекистон Эрон билан ҳамкорлик қилиши лозим\nЯна бир суҳбатдошимиз “Эркин микрофон” эшиттиришига телефон қилиб, ўзини самарқандлик Исмат, деб таништирди ва Озодлик орқали берилган эшиттиришлардан бирига муносабатини билдирди.\nЯқинда тақдим этилган бу эшиттиришда президент Ислом Каримовнинг Форс кўрфазига йўл очиш тўғрисидаги ташаббусига ўзбекистонлик экспертлар муносабат билдирган эди.\n- Сиëсий шарҳловчи Абдураззоқ, мен фамилияларини эсимдан чиқардим, Ўзбекистоннинг Форс кўрфазига чиқиш масаласида ўз фикрларини айтдилар. У кишининг фикрларини бутунлай қўллаб-қувватлай олмайман. Эрон масаласи, унинг ядро программаси бўрттирилган бу. У шундай айтаяптики, худди Эрон йўқ бўлиб кетиш арафасида тургандек. Аслида ундай эмас. Ўзбекистонга бу яхши даромад келтиради. Чунки биз маҳсулотимизни Форс кўрфазига чиқарсак, тараққий этамиз. Кўпроқ даромад кўрамиз. Биз фақат пахта етиштирмаймизку. Уранимиз бор, бошқа бойликларимиз бор, симобларимиз бор. Афсусларки, коррупция, порахўрлик, мафиябозлик каби ишлар туфайли тараққиëт бўлмаяпти бизда. Шунинг учун ҳамма инсонлар чиқиб кетаяпти хорижга ишни ташлаб. Форс кўрфазига келсак, агар Туркманистон виза режимини олиб ташлаганда эди, ҳар тарафлама Форс кўрфазининг бой давлатлари билан алоқаларни ривожлантирганимизда, давлатга, аҳолига фойдали ишлари бўларди. Чунки Форс кўрфази, Эрон орқали чиқиш ҳақиқатан хавфсиз, дейди ўзини самарқандлик Исмат, деб таништирган суҳбатдошимиз.\nЎшда зўрланган ўзбек аëлларининг сони кўп....\nЎшдан телефон қилган Маъруфжон ака эса сўнгги кунларда Озодликда кўп шов-шувларга сабаб бўлаётган зўрланган ўшлик аёл-қизлар тақдирига муносабат билдирар экан, шундай тажовузга дучор бўлган, аммо, дарди ичида қолаётганлар қизлар кўплигини айтди.\nБу киши ўзи истиқомат қиладиган Черемушка маҳалласи теграсида шундай ҳоллар бўлганига гувоҳ бўлганини айтди.\n- Номусига тегиб, бошқа қилинганларни кўрдик мана Ўшда. Биз яшаб турган жойда ҳам бўлган. Мисол мана Черемушкада. Ўшанақа нарсалар бўлган.\nОзодлик: Қачон ва қандай қилиб бўлди?\n- Уруш, тўполон маҳалида, ундан кейин ҳам. Телефон орқали айтиш мумкин эмасда уни. Бизни ташвишга солаëтган нарсалар бўлаяптида бу ерда. Ëш ўспирин йигитларимизни, бошқаларимизни ушлаб, олиб бориб калтаклаб, қийноққа солишаяпти. Жуда ҳам қийин аҳволга тушиб қолаяпмиз. Ўзбек миллати бўлганларни ишдан четлатиб, ундан ташқари яна бошқа ишлар бўлаяпти, дейди Ўшдан телефон қилган Маъруфжон ака.\nБу суҳбатдошимиз телефон орқали номусига тажовуз қилинган аёл-қизлар шахсига оид маълумотларни беролмаслиги, аммо, маҳаллий мухбирларга тақдим этишга тайёрлигини айтди. Имкони билан мухбирларимиз бу мавзуни ўрганишга ҳаракат қиладилар.\nЭл қатори намоз ўқиганга ҳам 159 қўйилмоқда\nЎзини Тошкент вилояти, Қибрай туманидан Дилбар Соҳипова, деб таништирган аёл эса ўз укаси тақиқланган диний ташкилотлардан бирини молиявий таъминлаган, деган айблов билан ҳибсга олинганини айтди.\nУнга кўра, укаси айнан кимларни, қандай тақиқланган ташкилотни маблағ билан таъминланганига оид ҳеч қандай маълумот берилмаганини айтиб, шикоят қилди.\nДилбар Соҳиповага кўра, кейинги пайтларда шундай мавҳум ва тушунарсиз айбловлар билан ёшларни ҳибсга олиш ҳоллари кўп учрамоқда.\n- Менинг укамнинг бошига оғир кун тушди. Қамалиб қолди. Ноҳақ қамалиб қолди. 159 ва 244-моддалар билан қамаб қўйишди. Эл қатори жума намозини ўқишга борарди. Айби шу.\nОзодлик: Айбловни қандай тушунтириб беришди?\n- Айбловда буни “таъминловчи” деб ҳисоблашаяпти.\nОзодлик: Кимни таъминлаган?\nОзодлик: Қанақадир гуруҳни таъминлаган деяптими?\n- “Гуруҳни таъминлаган. Ҳокимиятни ағдаришга ҳаракат қилган” деган бўлмағур нарсаларни қўйиб ташлашган.\nОзодлик: Гуруҳнинг номини нима дейишаяпти?\n- Гуруҳнинг номи у ерда тўлиқ ëзилмаган. Беш-олтита гуруҳнинг номини ëзган. “Булар одамларни йиғиб, жалб қилмоқчи бўлган” деган маънода нима қилишаяпти. Лекин аниқ исбот қилинмаган бу нарса, дейди Тошкент вилояти, Қибрай туманидан Дилбар Соҳипова, деб таништирган аёл.


100 минг йилда бир марта иқлим совуши сабабларига изоҳ берилди\n14:58 / 27.10.2016\nБританиядаги Кардифф университети геофизиклари “100 минг йил муаммолари”нинг тахминий ечимини таклиф қилишди. У Ерда ҳар юз минг йилда музлик даврининг юзага келиши сабабларига изоҳ беради. Бу ҳақида Daily Mail қисқача маълум қилди.\nЮз минг йилда кузатиладиган глобал совушни олимлар Дунё океанининг атмосферадан карбонат ангидридни тортиб олиши билан боғлашди. Бугунги кунда, жумладан антропоген омиллар туфайли тескари жараён кузатилмоқда – карбонат ангидрид сувдан ажралиб, иссиқхона эффектига сабаб бўлмоқда.\nМутахассислар океаннинг туб қатламларини ўрганиб, ана шундай хулосага келишди. Маълум бўлишича, у ерда сақланиб қолган (ҳар юз йилда юзага келувчи) мавжудот ва жинсларда тахминан бир хил юқори карбонат ангидрид контентлари сақланиб қолган.\nКарбонат ангидриднинг сувдаги мувозанатини сақлашда олимлар сув ўтларининг роли катта эканини таъкидлашди, океан сатҳидаги музни эса қопқоққа қиёслашди. Мутахассисларнинг фикрича, бугунги кунда Ер музлик даврининг ўртасидадир. Муаллифларнинг тасдиқлашича, сўнгги музлик даври тахминан 11 минг йил аввал якунига етган.\nИқлим совуши океан карбонат ангидрид музлик даври\nОкеанда иссиқхона гази – метаннинг вужудга келиши сири очилди\nАтмосферада CО2 даражаси 800 минг йил давомидаги энг юқори кўрсаткичга етди\nКалифорнияда эркак вертолётдан тушиб кетиб ҳалок бўлди


“Эркак бўл ўғлим” 6-12-2021, 14:38 | Zamin.uz\n00:12 / 12.01.2019\n“Эркак бўл... ўғлим!”\nЎғлим... Кўзимнинг оқу қораси, ҳаётим қувончи!\nЭсимда , ҳомиладор пайтимда илк марта сенинг жинсингни аниқлаш учун текширувга борган эдим. Ўшанда негадир қиз бўлишингни хоҳлаганман. Ҳатто дўхтирдан, ўғилли бўлишим хушхабарини эшитганимда “Яхшилаб қаранг-чи, балки қиздир” дея сўраганим ҳамон ёдимда.\nБугун эса ҳамма нарсани мутлақо адолат билан тақсимлайдиган, ҳисоб-китоби ҳақ ва ўта чевар бўлган Зотга менга айнан сени, яъни ўғил фаразанд туҳфа этгани учун беадад шукроналар айтаман. Чунки ҳали гўдак – бўлсанг-да, аммо мендек ожиза онанг учун каттакон суянчсан, тиргаксан.\nИшон, “Ўғлим бор...” дейишимнинг ўзи менга бир олам куч беради, ўзгача хотиржамлик, таскин ва умидлар беради. Бугунги ҳолимга, боқиб, агар қиз бола бўлганингда иккита заифанинг ҳоли не кечарди, деб кўп ўйлайман ва Яратганнинг марҳаматига ҳамду санолар айтаман. Шубҳасизки, “У Зот хоҳлаган кишисига қизлар ҳадя этур ва хоҳлаган кишисига ўғиллар ҳадя этур....” ("Шуро" сураси, 49-оят).\nЎғлим... Биламан, ҳозир кичкинасан, бу мактубни ўқишга, сўзларимни англашга, тушунишга ожизлик қиласан. Шундай бўлса-да, ҳозирданоқ сенга айтишим керак бўлган гапларим бор. Иншаaллоҳ ўқишни, ёзишни ўрганиб олганингдан кейин, ақлинг қириб, яхши-ёммони, оқу қорани ажрата бошлаганингда менинг бу мактубимни ҳали кўп марталаб ўқиб чиқасан. Бундаги ҳар бир сўзимни, пандларимни қулоғингга қуйиб оласан деган умидим бор... Энди ўгитларимни диққат билан ўқи ва ҳеч қачон ёдингдан чиқарма.\nБиринчи насиҳатим: Аллоҳдан қўрқ!\nЎғлим... Аввало сен инсонсан! Ана шу инсон деган номга муносиб бўлиш учун ҳар доим айтадиган ҳар сўзинг, қиладиган амалингни эътиқодинг ва виждонинг тарозисида ўлчашни одат қил. Ана ўшанда қалбинг пок, фитратинг тоза, мақсадларинг эзгу бўлади. Ҳар хил ёмон иллатлар сендан четлашади. Иймонли бўл ва Аллоҳдан қўрқ! Роббимиз шундай марҳамат қилади: “Сиздан аввалгиларга айтилганидек, сизларга ҳам “Аллоҳдан қўрқинг!” дея буюрдик!” ("Нисо" сураси, 131-оят) Икки олам сарвари набий соллаллоҳу алайҳи васаллам шундай дейдилар: “Албатта, Аллоҳ суратларингизга ва молу дунёларингизга назар қилмайди. Лекин қалбларингизга ва амалларингизга назар қилади”. Шундай экан, кўнглингга адоват, ҳасад, нафрат, кибр ва манманликнинг қора гардларини юқтирма, сени яхшиликларга ундайдиган солиҳ кишиларга ҳамроҳ бўл. Яхши амалларингни кўпайтир! Бировлар ҳақига кўз олайтиришдан, ўзингдан ожизларга зулм қилишдан, ўзингга ва аҳлингга ҳаром луқма едиришдан парҳез қил. Расулуллоҳ соллаллоҳу алайҳи васаллам Муоз розияллоҳу анҳуни Яманга юбора туриб шундай деган эдилар: “Мазлумнинг дуосидан эҳтиёт бўл. Зеро, унинг дуоси билан Аллоҳнинг орасида парда-тўсиқ йўқдир” (Муттафақун алайҳ).\nИккинчи насиҳатим: Ёлғончи бўлма, лафзингда тур!\nБу ҳақда машҳур ҳадис бор. Абу Ҳурайра розияллоҳу анҳудан ривоят қилинади: Пайғамбаримиз соллаллоҳу алайҳи васаллам шундай дедилар: “Мунофиқ одамнинг аломатлари учтадир: Қачон гапирса, ёлғон гапиради; Қачонки ваъда берса, ваъдасини устидан чиқмайди. Унга бирор бир нарса омонат қилинса, омонатга хиёнат қилади. Сендан тоабад оналик талабим ва илтимос, ушбу ҳадисни ҳаётинг давомида шиор қил. Асло мунофиқ бўлма. Бошингга қилич келса ҳам рост сўзла. Қўлингдан келадиган ишни бўйнингга ол. Ваъда бердингми, бажар. Айниқса, аёл кишига берган сўзингни устидан чиқ, дунёнинг юки елкангга ағдарилганида ҳам. Сени эркак деб билганларнинг, сенга эркак деб ишонганларнинг, сенга эркак деб суянганларнинг ҳафсаласини пир қилма!\nУчинчи насиҳатим: Мард бўл, ҳалол бўл!\nБу ҳақда сенга кўп гапириб ўтирмайман. Фақатгина кичкина ҳаётий бир ҳикоячани мисол келтираман. Буни кечагина ижтимоий тармоқлардан бирида ўқиб қолдим. Менимча, шунинг ўзи етарли:\n“Бир куни машинамда ўтиргандим. Олдимга 11-12 ёшлар атрофидаги бир болакай яқинлашди:\n– Амаки, машинангизни ғилдиракларини ювиб берайми? Кўп сўрамайман. Қанча берсангиз ҳам розиман...\nУнга бир қур назар ташлаб, чўнтагимдан 1000 сўм чиқариб унга узатдим. Болакай пулни кўргач юзи тундлашди:\n– Амаки, мен тиланчи эмасман.\nШундай дея кета бошлади. “Ҳой, тўхта” деб ортидан чақирдим, олдимга келди. Ноқулай вазиятга тушиб қолгандим. Юзлари бироз қорайган, жемферининг тирсаклари ямалган, қўллари мағзавадан оқаринқираган. Ўзим қилган ишимдан хижолат бўлиб болакайга “менга машина фаралари ва ойналарини артиб бер” дедим, у бўлса яна мени ҳайратга солишда давом этди:\n– Амаки, менинг латта ва совуним фақат ғилдирак ювишга мўлжалланган. Ойналарингизни ювиб беролмайман...\n– Хўп, унда ғилдиракларни ювақол – дедим...\nУ ғилдиракларни юваркан, ундан оиласи ҳақида сўрадим. Кам гапирди. Отаси бундан ярим йил олдин вафот этганини, онаси бўлса бетоб бўлиб қолганини, боқувчи бўлиб фақат ўзи ишлаётгани, топганини рўзғорга ва онасининг дори дармонига сарфлаётганини айтди. Эпчиллик ва ҳафсала билан қилган меҳнатини кўриб ва унинг шароитини билиб ёрдам бўлар деб ёнимдан 15 минг сўм чиқардим...\n– Амаки, бир ғилдиракни 1000 сўмдан баҳоланг. Менга 4000 сўм берсангиз етади. Меҳнатим бераётган пулингизга арзимайди...\nТомоғимга бир нима тиқилиб қолди... Қўярда қўймай, илтимос қилиб, пулни қўлига тутқаздим. Болакай пулни чўнтагига жойлаб, “раҳмат” айтиб, кейинги машина томон илдам юриб кетди. Орқасидан қарарканман қўлида оддий челак ва латта билан ҳалол пул топаётган, шимларини шимариб олган ва аҳён-аҳён бурнини тортиб қўядиган бу йигитча кўз олдимда михланиб қолди. Машинани ўт олдирар эканман Яратганга илтижо қилдим: Аллоҳим шундай ҳалол, ҳақиқий ўғилни дунёга келтирган аёлнинг дардига ўзинг шифо бер”.\nЎғлим... ичим-ичимдан шуни истайман ва тилайманки, сен ҳам мана шу боладек, ҳалоллигинг ва мардлигинг туфайли икки дунё ота-онангга раҳматлар етказадиган инсон бўл!\nТўртинчи насиҳатим: Масъулиятли бўл!\nАллоҳ таоло ҳар бир нарсани юксак ҳикмат ва тадбир билан яратган. Жумладан, эркак кишини ҳам. Парвардигор эркак кишига ўта муҳим ва машаққатли ва ўз навбатида шарафли бўлган вазифани топшириш билан бир қаторда унга шу вазифаларни адо этишга етарли имкониятлар ҳам берган. Куч-қувват, сабр- бардош, ақл-идрок, савлат, салобат каби юксак фазилатлар инъом этган. Улар аёлларга нисбатан кўп жиҳатдан афзалроқ экани китобларда кўп таъкидланади. Аллоҳ таоло “Нисо” сураси 34-оятда қуйидагича марҳамат қилади “Эркаклар хотинлар устидан (оила бошлиғи сифатида доимий) қоимдирлар..”. Сен ана шу афзаллигингни ҳеч қачон суиистеъмол қилма, аксинча бунинг масъулиятини доимо зиммангда сақла!\nБешинчи насиҳат: Ориятли, ғурурли бўл!\nҲар қандай ҳолатда ҳам эркаклик ғурурингни ерга урма! Молу-дунё, обрў-мансаб, ҳузур-ҳаловат каби ўткинчи ҳою ҳавасларга учиб, йигитлик ориятингни унутма. Қўл остингдаги аҳли аёлинг, опа-синглинг шаънини, қадру қимматини ҳар нарсадан баланд тут. Яқинда замондошларимиздан бири ижтимоий тармоқдаги саҳифасига ёзган ушбу иқтибосга кўзим тушди: “Мени аёлларнинг очиқ-сочиқ, калта-култа кийиб юришгани эмас, уларнинг айнан эркаги бор уйдан чиқиб келишаётгани кўпроқ изтиробга солади”.\nЎғлим... сен шундай ориятли бўлгинки, сенинг аҳли аёлинг кўчага чиқаётганида иффату ибосини ўзи билан бирга олиб чиқсин. Шуни унутмаки, эркакдан ғурур кетса, аёлдан ҳаё кўтарилади. Неча ёшда бўлишингдан қатъий назар, гап-сўзларинг, юриш-туришинг, кийим-бошинг, танлаган йўлинг, ҳар бир ишингу орзу-мақсадларинг бари эркакча бўлсин! Атрофингдаги заифаларни қўрий оладиган, уларнинг номусини ҳимоя эта оладиган, берилган ишончни оқлай оладиган мард бўл!\nОлтинчи насиҳат: Оқибатли бўл!\nЯқинларингга шундай меҳрли, эътиборли бўлки, уларга ҳамма ҳавас қилсин. Агар сени севишларини, қадрлашларини истасанг, аввало ўзинг шунга муносиб бўл! Елкангдаги фарзандлик, ака-укалик, эрлик вазифаларингни оғринмай адо эт! Қариндошларингга сила раҳмда бўл! Энг аввало сени деб сочлари оқарган, юзларига ажин тушган, қадди букилган ота-онангни дуосини ол. Уларнинг сўзини асло ерда қолдирма, талаблари ва буюрганларидан малолланма!\nБир ривоят ёдимга тушди: Абу Ҳанифа розияллоҳу анҳунинг кекса оналари бор эди. Оналари ўз замонасининг машҳур воизи Умар ибн Заррни қаттиқ ҳурмат қиларди. Шу боисҳар замонда ўғилларига бирор масаланинг жавобини сўраб келишни буюрарди. Абу Ҳанифага гарчи масаланинг жавобини ўзларидан яхшироқ биладиган кимса йўқлиги аён бўлса-да, оналарининг сўзини ерда қолдирмаслик учун Ибн Заррнинг ҳузурига йўл оларди. Мен бориб, у зотга ўша масалани зикр қилиб: “Онам сиздан фалон-фалон нарсаларни сўрашимни буюрди” дер эдилар. Шунда Умар ибн Зарр ҳайрон бўлиб: “Сендек бир одам мендан бу масалани сўрайдими?!” дердилар. У зот эса: “Онам шунга амр қилди” деб жавоб берарди. Воиз эса “Масаланинг жавоби қандай бўлади? Сен ўзинг менга айт, кейин мен сенга айтаман” дердилар. Абу Ҳанифа у кишига жавобни айтарди, кейин воиз унга қайтарарди. Шундан сўнг ўзлари олдиндан билган “Ибн Заррнинг жавоби”ни келиб оналарига сўзлаб берардилар.\nУшбу ривоятда бир қобил фарзанднинг онасига бўлган беқиёс ҳурмати, муҳаббатини кўриш мумкин. Орзуим – кошки, Абу Ҳанифадек муносиб бир ўғил бўлолсанг...\nЕттинчи насиҳат: Жасоратли, садоқатли бўл!\nШу жойда яна баландпарвоз насиҳатлар қилишдан тўхтаб, бир эрнинг садоқати ҳақидаги мени таъсирлантирган бир воқеани сўзлаб берай: Саудиялик Молик Закариё исми кишининг аёли бахтсиз тасодифдан кейин ногирон бўлиб қолади, ҳалокатдан сўнг унинг бир кўзи кўрмай қолади. Аёлнинг норасида уч гўдаги бўлгани учун у битта кўз билан уларни парваришлашга қийналади. Эр аёлининг иккинчи кўзини даволатиш учун бор-будини сарфлайди, аммо муолажалар кор қилмайди. Шифокорлар фақат биргина йўл борлигини, унга соғлом кўзнинг шоҳ пардасини кўчириб ўтказиш мумкинлигини айтишади. Эр ҳеч иккиланмай ўзининг соғлом кўзларидан бирини жуфти ҳалоли, фарзандларининг онаси учун “қурбон” қилади.\nОхирги насиҳатим: Жасур бўл!\nЎғлим... эркак деган ном билан бу дунёда яшар экансан, шу номга муносиб умр кечир. Сен ожиза эмассан, балки кучли жинс вакили деб таърифланадиган эркак зотига мансубсан! Шу боис қайта-қайта айтаман ва эслатаман, довюрак бўл, жасур бўл, ботир бўл! Ўйлайманки, жасорат кўрсатиш учун буюк қаҳрамонликлар қилишинг, ўзингни албатта, қурбон этишинг шарт эмас, бор-йўғи, ҳар вақт ва ҳар жойда ўзингни ҳақиқий эркакдек тут! Шуни билки, ҳақиқий эр йигит оиласига, Ватанига, қасамига, дўстларига содиқ бўлади ва буни ўзи учун саодат, шараф деб ҳисоблайди.\nСен-да, шулар қаторида бўл! Мен ана шундай ўғилнинг онаси бўлишни истайман...\nКеча, 11:03, Ўзбекистон\nЯнгиликлар » Ҳаёт тарзи » “Эркак бўл... ўғлим!”


Қирғизистон парламенти депутати Турсунбой Бакир ўғли қирғизистонлик мусулмонларни Янги йилни байрам қилмасликка даъват қилмоқда. Бишкекдаги Арабаев университетида чиқиш қилган депутат Янги йил динсизлар байрами эканини таъкидлади.\nҚирғизистон парламенти депутати Турсунбой Бакир ўғли Янги йил билан бир қаторда бошқа дунёвий байрамлар, жумладан, 23 феврал, 8 март, 1 май каби байрамларни нишонламасликни тарғиб қилаётган сиёсатчилардан бири. Унинг айтишича, мусулмонлар учун фақат иккитагина байрам бор, бу ҳам бўлса Қурбон ҳайити ва Рамазон ҳайитидир.\nТурсунбой Бакир ўғли Бишкекдаги Арабаев номидаги университет талабалари билан учрашуви чоғида ҳам мана шу мавзуни кўтарди.\n-Чунки бу муслмонларнинг байрами эмас. Насронийларнинг Библиясида ҳам Янги йилни нишонлаш ҳақида ҳеч нарса ёзилмаган. Бу одамларнинг ўзлари ўйлаб топган, ҳар қандай диндан ташқари байрамдир, -деди Турсунбой Бакир ўғли.\nҚирғизистонда Янги йил одатда аҳолининг катта қисми томонидан нишонланади. “Қирғизистонда ўзини мусулмон ҳисоблаб, лекин Янги йилни байрам қилаётган одамлар кўп. Улар унда ким бўлади?” деган саволга Турсунбой Бакир ўғли: “Бундай одамлар тўлиқ мусулмон эмас”, деб жавоб берди.\nДепутат билан учрашувга келган талабаларнинг бир қисми Турсунбой Бакир ўғлининг даъватига ижобий муносабатда бўлмоқда. Улар Янги йилни байрам қилишдан воз кечмоқчилар. Бироқ талабаларнинг бир қисми бу байрамнинг нишонланишига бетараф муносабат билдирмоқда:\n-Дин йўлига кирган одамлар “байрамни нишонламаймиз”, деб айтишади. Бироқ бошқа талабалар Янги йилни оилавий байрам сифатида нишонлайверади, - деди талабалардан бири.\nҚирғизистон Фан ва маориф вазирлиги Қирғизистон парламенти депутатининг давлатга қарашли олий ўқув юртида амру-маъруф билан шуғулланганига қонун нуқтаи назаридан ёндошмоқда. Қирғизистон қонунчилигида давлатга қарашли ўқув юртларида муайян бир диннинг тарғиб қилинишига йўл қўйилмайди.\n-Дунёвий давлатдаги ҳар бир ўқув юрти дунёвий давлат шартлари асосида фаолият юритади ва ўқув юрти бирор бир дин учун тарғибот майдончасига айланиб қолмаслиги керак, -деди вазирлик матбуот котиби Керез Жукеева.\nАрабаев университети раҳбарияти эса мазкур воқеа юзасидан бир –бирига қарама қарши келадиган фикрларни билдирмоқда.\n- Мусулмончиликнинг одоб-аҳлоқ ва бошқа ғояларини биз ҳар доим қўллаб-қувватлаймиз. Иймонлилик қадрияти энг муҳим қадриятлардан биридир, - деди университетнинг ёшлар сиёсати бўйича проректори Мелис Ўнўлбаев.\nОлийгоҳ ректорининг биринчи ўринбосари Тууғанбай Қўнирбаев университетда диний тарғиботга йўл қўйилмаслиги шарт деб ҳисоблайди:\n-Янги йил қирғиз жамиятида анъанага айланиб қолган байрамдир. Шунинг учун бу байрамни нишонламанглар деб диний тарғибот-ташвиқот ишларининг олиб борилиши нотўғри сиёсат натижасидир, -деди Тууғанбай Қўнирбаев.\nДепутат Турсунбой Бакир ўғли икки йил аввал парламентда намозхона очиш ташаббусини кўтарган эди. Бу ташаббусга қарши бўлган фуқаролик жамияти ва парламент депутатлари билан давом этган бир неча ойлик тортишувлардан сўнг парламентда намозхона очилишига эришилган эди. Расмий маълумотга кўра, бугунги кунда Қирғизистон парламентининг 120 депутатидан элликка яқини намоз ўқийди.\nТурсунбек Турсунбойни судга бермоқчи


27.07.20 09:24\tmsk\nDrive2.ru сайти фотосурати\nПетербургда ўзбекистонлик иккита мигрант пичоқдан тан жароҳати олгани ва мияси чайқалгани юзасидан касалхонага мурожаат қилган. Улар тожикистонлик ҳамкасблари билан бўлган жанжалда жабр қўришган, деб хабар беради «Фонтанка» нашри.\nЖанжал 25 июль куни Милиционная кўчасидаги уйни сувоқ қилиш ишларидан келиб чиққан.\nПолицияга Ўзбекистон фуқароси мурожаат қилган. У шериги билан таъмирлаш ишларини олиб бораётган пайтда олтита тожикистонлик йигитлар қўлида пичоқлар билан кириб келиб ташланганини хабар қилган.\nПолиция келгунига қадар ҳужум уюштирган тожикистонликлар қочиб қолганлар, иккита ишчи мигрант касалхонага олиб борилган ва кейин қўйиб юборилган. Бир ўзбекистонлик йигитда мия чақалиши, оёқда пичоқдан шикастланиш, бош ёриғи ва кўкрак қафасининг сингани қайд этилган.\n«Оперативное прикрытие» порталининг маълумотига кўра, жабрланган ўзбекистонлик йигитларнинг ёши 27 да бўлган, бири Петербургда рухсатномасиз ишлаб юрган. Муштлашувда учта ўзбекистонлик ва олтита тожикистонлик йигит иштирок этган. Мазкур ҳолат юзасидан текширув ишлари олиб борилмоқда.\nРоссияда миллий низолар тез-тез бўлиб туради, мазкур жанжалга эса буюртма иши сабаб бўлган. Карантиндан сўнг ишчилар орасида рақобат кучайиб кетган бўлиши мумкин, зеро эпидемия пайтида кўпгина мигрантлар ишсиз қолганлар ва тирикчилик учун курьерлик каби ҳунарларни ўзлаштиришга мажбур бўлгандилар.\nАйрим росссиялик ОАВ мутахассислари карантин туфайли чет эл фуқаролари томонидан содир этиладиган жиноятларнинг авж олиши фаразини илгари сургандилар, лекин ИИВ маълумотига кўра уларнинг ҳавотири оқланмаган: 2020 йил январь ойидан бери ўтган йилга қараганда мигрантлар томонидан содир этилган жиноятларнинг миқдори камайган.


Дональд Трамп АҚШ тарихида биринчи марта Конгресс фаолиятини тўхтатиши мумкин\nТрампгача Конгресс фаолиятини тўхтатиш ҳуқуқидан бирорта президент фойдаланмаган.\nАҚШ президенти Дональд Трамп олий давлат лавозимларига тавсия қилган номзодлари ҳалигача лавозимларга тасдиқланмагани ортидан Конгресс фаолиятини тўхтатиши мумкинлиги тўғрисида огоҳлантирди.\nТрамп ўзи тавсия қилган номзодлар, жумладан, Америка овози ва Озод Европа-Озодлик радиолари фаолиятини бошқарувчи федерал агентлик раҳбарлигига номзод, шу кунгача тасдиқланмаганидан хафсаласи пир бўлганини яширмади. Америка овози ва Озод Европа-Озодлик радиолари АҚШ солиқ тўловчилари ҳисобидан молиялаштирилади.\nТрампнинг бу баёноти Оқ Уй Америка овози радиосини танқид қилаётган бир пайтда янгради. Трамп маъмурияти Америка овози радиосини коронавирус пандемияси борасида Хитой пропагандасини тарқатаётганликда айбламоқда.\n"Сенат ўз мажбуриятини бажариб, мен тавсия қилган номзодларни тасдиқлаши лозим, акс ҳолда унинг фаолияти расман тўхтатилади ва мен бу оралиқда номзодларни лавозимларга тасдиқлаш имкониятига эга бўламан”, - деди Трамп.\nАҚШ Конституциясида президент Конгресс мажлисларида танаффус эълон қилиш ҳуқуқига эга. Мазкур танаффус даврида президент ўзи истаган номзодни лавозимга тасдиқлай олади. Айни пайтда эса Сенат кўпчилик овоз билдан президент тавсия қилган номзодларни тасдиқлаши шарт. Сенатдаги кўпчиликни бугунги кунда Трампнинг партиядошлари-республикачилар ташкил қилади.\nШу кунгача АҚШнинг бирорта президенти Конгресс мажлисларида танаффус эълон қилиш ҳуқуқидан фойдаланмаган.\nДональд Трамп ўз баёнотида Сенат ҳужжатли фильмлар режиссёри Майкл Пэкни Глобал медиа бўйича АҚШ агентлиги раҳбари лавозимга тасдиқлашни чўзиб юборганига алоҳида эътибор қаратди.\n“Унинг номзодини кўриб чиқиш жараёни икки йилга чўзилиб кетди. Бу эса бизга Америка овозини бошқаришда тўсқинлик қиляпти. Бу жуда муҳим”,- деди Трамп.\nПрезидент ўз сўзида “Америка овозини эшитиш кўнгил айнита бошлади”, деб таъкидлади.\nАмерика овози радиоси директори Аманда Беннет Оқ уйдан янграётган танқидларга муносабат билддирар экан, жамоатчилик томонидан молиялаштириладиган мустақил медиа муаммони ҳар томонлама ёритиш ҳуқуқига эга эканини ва бунга қонун олдида жавобгар эканини билдирди.\nХорижга мўлжалланган халқаро медиакорпорациялар, АҚШ қонунчилигига асосан, ўз маҳсулотларини Қўшма Штатлар ҳудудида реклама қилиш ва тарқатиш ҳуқуқига эга эмас.


Cўгал нега пайдо бўлади? 05.08.2016 | Рукн: Саломатлик | Муаллиф: diydor Сўгаллар тери касаллиги саналиб, унда майда ҳосилалар пайдо бўлади. У 1-2 мм.дан 1 см.гача бўлиши мумкин.\nСўгалдаги папиллома-вирус бемор одам билан бевосита алоқадан сўнг ёки умумий фойдаланилган буюм орқали ўтади. Унинг инкубацион палласи бир неча ойни ташкил этади. У тузалса-да, иммунитет сусайганида яна пайдо бўлиши мумкин. Сўгалнинг бир неча тури мавжуд, уни кўпинча терининг бошқа тошмалари билан адаштириб юборишади. Муҳими эса – сўгални тери саратон шиши билан адаштириб юбормаслик.\nСўгалларни халқ табобати усуллари билан кетказиш ҳамиша ҳам етарли самара бермайди. Иммунитети яхши бўлган одамларда у ўз-ўзидан тушиб ҳам кетиши мумкин, лекин бу жараён узоқ (икки йилдан кўпроқ) чўзилади. Уй шароитида бевосита сўгал устига ёпиштирилувчи кератолитик пластирлардан фойдаланиш ҳам мумкин.\nСўгаллар қуйидаги ҳолларда олиб ташланади:\n— агар сизга халақит берса (масалан, товондаги сўгаллар), сиз ўзингизни ёмон ҳис қилсангиз;\n— у оғриб, қонаса, шакли ёки рангини ўзгартирса;\n— катталашиб кетса;\n— сони кўпайиб кетса;\n— у кўринарли жойда бўлиб, ташқаридан кўзга хунук ташланса.\nСўгални олиб ташлаш усуллари:\nЭлектрокоагуляци я дерматологик коагуляторда ўтказилиб, унда юқори частотали ток қўлланилади. Бунда тўқималарда ҳарорат кўтарилиб, вирус ҳалок бўлишига олиб келади.\nКриотерапия усулида сўгаллар суюқ азот ёрдамида олиб ташланади.\nБироқ ҳеч бир муолажа 100 фоизлик кафолат беролмайди. Чунки вируснинг фақатгина юза қисми олиб ташланади, унинг илдизи тери эпидермисининг чуқур қатламларида сақланиб қолади. Вирус фаол ҳолатга ўтиши билан унда яна сўгаллар пайдо бўлаверади. Агар сўгаллар жуда кўпайиб, ҳеч бир муолажа ёрдамида кетказиб бўлмаса, иммунологга мурожаат этганингиз маъқул.\nМавзуга алоқадор бошқа янгиликларПаралимпиада: Нима бўлганда ҳам 32 та «Малибу» нақдЯнги лойиҳа: Италянча пиццани уйда тайёрланг (рецепт + фото)Тошкентда 12 та кўприк қуриладиВитамин мева-сабзавотлардами ёки дорихонада?Рабиул аввал ойидамиз: Пайғамбаримиз Муҳаммад (с.а.в.) қачон туғилганлар?Ғалати суғурталар3 млн 125 минг доллар ва 32 та Малибу Паралимпиачилар мукофоти\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:5 + 19 = Энг кўп ўқилганлар


18 май 2022, Тошкент вақти: 18:22\nКузатувчиларга кўра¸ санкцияларни бекор қилишга уларни жорий қилган Европа иттифоқи мутасаддилари тошкентдагилардан кўра кўпроқ ошиқишди.\nЕИ Ўзбекистон ҳукуматини “қонун устуворлиги ва инсон ҳуқуқларига оид вазиятни яхшилаш бўйича жиддий қадам қўйишга рағбатлантириш” мақсадида Тошкентга нисбатан жорий қилинган жазо чораларининг сўнгги қисмини ҳам бекор қилмоқчи.\n“Ўзбекистон расмийларини қонун устуворлиги ва инсон ҳуқуқларига оид вазиятни яхшилаш бўйича янада жиддийроқ қадамлар қўйишга рағбатлантириш ва Ўзбекистон расмийлари ўз зиммасига олган мажбуриятларни инобатга олган ҳолда, Европа Кенгаши 2008 йилдаги Кенгашнинг умумий позициясига биноан кучда қолган жазо чораларини янгиламасликка қарор қилди”, дейилади ЕИ га аъзо давлат дипломатлари қабул қилган резолюция лойиҳасида.\nEuobserver.com нашри тарқатган хабарга кўра, мазкур резолюция лойиҳаси 20 октябр куни Брюсселда бўлиб ўтган мажлисда қабул қилинган.\nЕвропа иттифоқининг жорий раиси Швеция Ташқи ишлар вазирлигининг Марказий Осиё бўйича мутасаддиси Йан Нюберг Озодлик билан суҳбатда, мазкур қарор қабул қилингани ҳақида гапиришга ҳали эрта, дея баён қилди.\n- Кечирасизу, лекин бу жараён охирига етгани йўқ ва ҳозирча бирор нарса дейишим қийин. Ҳозирча расмий қарор қабул қилингани йўқ. Бу масала, келаси ҳафтага белгиланган вазирлар учрашувида муҳокама қилинади ва якуний қарор ўшанда қабул қилинади, деди Швеция Ташқи ишлар вазирлиги расмийси.\nАйни пайтда, Европа иттифоқининг исми сир тутилишини истаган мутасаддиси Озодлик билан микрофонсиз суҳбатда, Ўзбекистонга нисбатан жорий қилинган қурол эмбаргосини бекор қилиш масаласи узил-кесил ҳал бўлганини тасдиқлади.\n“Келаси ҳафта бўладиган учрашувда вазирларнинг мазкур резолюцияни тасдиқлаши шунчаки расмиятчилик масаласидир”, деди Брюсселдаги манба.\nРезолюция лойиҳасида Ўзбекистон ҳукуматининг кейинги бир йил ичида Европа иттифоқи билан инсон ҳуқуқлари ва қонун устуворлиги масаласида олиб борган мулоқоти, бир неча ҳуқуқ фаолларини қамоқдан озод қилгани, ҳабеас корпуснинг жорий қилингани ва болалар меҳнатига қарши конвенцияни ратификация қилгани олқишланади.\nИнсон ҳуқуқлари ташкилотлари мазкур резолюцияда изҳор этилган қутлов сўзларининг ҳақиқатдан йироқ эканини айтиб, қурол эмбаргосининг бекор қилингани Ўзбекистондаги инсон ҳуқуқлари вазиятининг яхшиланишига ҳисса қўшмаслигидан хавотир билдирмоқда.\nМариана Ҳювагаен Ҳюман Райтс Уотч ташкилотининг Берлиндаги ваколатхонаси раҳбари.\n- Ҳюман Райтс Уотч қурол эмбаргосининг айни дамда бекор қилинишидан норози. Ўзбекистон ҳукуматининг кейинги бир йил давомида қўйган ижобий қадамларига оид фикрларга ҳам қўшилмаймиз, чунки бу давр ичида Ўзбекистонда инсон ҳуқуқлари фаоллари ва журналистларга нисбатан таъқиблар янада кучайди. Умуман олганда¸ инсон ҳуқуқларига оид вазият аввалгидан кўра янада ёмонлашди ва қурол эмбаргосининг бекор қилинишига ҳеч қандай сабаб кўрмаяпмиз, дейди ҲРУ вакили.\nЎзбекистондаги Деморатик ташаббус маркази раҳбари Искандар Худойберганов ҳам қурол эмбаргосининг бекор қилингани Ўзбекистондаги вазиятни ўзгартира олишига ишонмайди. Лекин, дейди у, самарасиз санкцияни кучда қолдириб, Тошкент режимининг ғашига тегиш ҳам мақсадга мувофиқ бўлмай қолди.\n- Ижобий ўзгаришлар бўлишига менинг кўзим етмайди. Ғарб ҳам¸ ҳойнаҳой¸ буни билади. Лекин вазият шундайки¸ Ғарбнинг бошқа иложи йўқ. Эмбарго йўлини тутса¸ бу Ўзбекистонга барибир фойда келтирмайди. Аксинча¸ муносабат анча ўзгаради. Мулоқот бўлиб турганининг ўзбек демократиясига ëрдами кўпроқ. Бу менинг шахсий фикрим, дейди Искандар Худойберганов.\nОддий ўзбекистонликларнинг аксарияти Андижон воқеаларидан кейин жорий қилинган санкцияларни эсидан чиқариб бўлган.\nИсми сир қолишини истаган андижонлик суҳбатдошимиз санкцияларнинг қурол эмбаргосига оид қисми кучда қолаётганидан хабари бор. Лекин, дейди у, самарасиз санкция бекор қилинди нимаю¸ кучда қолди нима?\n- Чунки санкциялардан ҳеч қандай манфаат бўлганини сезмадимда. Шунинг учун бунинг қизиғи ҳам йўқ шекилли. Таъсири бўлиб¸ ижобий бир томонга ўзгариш бўлганда эди¸ керак эди¸ зарур эди. Бизнинг раҳбарларимизга ҳатто пашша чаққанчалик таъсир қилгани йўқку¸ дейди андижонлик суҳбатдошимиз.\nБироқ Европадаги фуқаровий жамияти ташкилотлари рамзий бўлсада, қурол эмбаргосининг кучда қолиши Ўзбекистондаги инсон ҳуқуқларига оид вазияти масаласини кун тартибидан туширмаслик учун муҳимлигини айтмоқда.\nАмнести Интернейшнл ташкилотининг Европа иттифоқи ташқи сиёсати бўйича дастури директори Дэвид Николс, Ўзбекистонда ўнлаб ҳуқуқ ҳимоячилари ва журналистлар қамоқда қолаётгани ва миллионлаб ёш болалар пахта далаларига ҳайдалаётган бир пайтда, расмий Брюсселнинг Тошкент режимининг ижобий қадамлари ҳақида гапириши куракда турмайди, дейди.\n- Ўзбекистон ҳукумати инсон ҳуқуқлари вазиятини яхшилаш борасида аниқ чораларни кўргани йўқ. Ўзбекистон ҳукуматининг ўз зиммасига маълум мажбуриятларни олгани рост, лекин уларни бажаргани йўқ. Европа босими остида бир неча ҳуқуқ фаоли озод қилингани рост, лекин ҳуқуқ ҳимоячилари ва журналистларнинг кўпчилиги қамоқда қолаётгани ҳам ҳақиқат. Озод қилинган ҳуқуқ фаоллари қаттиқ назорат ва таъқиб остида қолмоқда. Ўзбекистон ҳукумати Болалар меҳнатига қарши конвенцияни қабул қилгани билан бу конвенция қандай бажарилаётганига оид савол ҳам очиқ қолмоқда, чунки халқаро ташкилотлар, жумладан бизнинг ташкилотимиз, БМТ, Қизил хоч ва Қизил яримой ташкилотларига Ўзбекистонга бориб бу маълумотларни текшириш имкони берилгани йўқ¸ дейди Дэвид Николс.\nЕвропа қарори, дейди Амнести Интернейшнл вакили, Европа иттифоқининг инсон ҳуқуқлари қадриятлари учун курашчи сифатида мисқоллаб йиққан обрўсига катта путур етказади.\n- Афтидан¸ бу қарор бир неча ҳафта аввал қабул қилиб бўлинган. Чунки ЕИ аъзолари ичида Ўзбекистонга нисбатан қурол эмбаргоси ёхуд бошқа жазо чорасини қўллаш масаласининг¸ ҳатто¸ муҳокама қилинишига қарши бўлган давлатлар борлиги аниқ эди. Лекин бундай қарордан кейин инсон ҳуқуқларига оид ўз сиёсатига содиқ қола олмаган Европа иттифоқи жаҳон майдонида инсон ҳуқуқларини ҳимоя қила оладиган ишончли куч бўлиб қола олдими йўқми, деган савол туғилади, дейди Амнести Интернейшнл шарҳловчиси Дэвид Николс.\nЕвропа санкциялари Андижон воқеаларидан кейин жорий қилинган ва жазо чораларига қурол эмбаргосидан ташқари Андижонда тинч аҳолининг қирғин қилиниши учун масъул бўлган Тошкент мулозимларига нисбатан виза чеклови ва Европа иттифоқи билан Ўзбекистон ўртасидаги сиёсий мулоқотни тўхтатиш қарор қилинган эди.\n2006 йилнинг кузида икки томон ўртасидаги сиёсий мулоқот тикланди ва 2007 йилнинг ёзига келиб виза чекловининг кучи аввал вақтинча тўхтатилди, кейин эса бутунлай олиб ташланди.


Ўзбекистон Хотин-қизлар қўмитаси, Маданият ва спорт ишлари, Халқ таълими вазирликлари, Гимнастика федерацияси, “Камолот” ёшлар ижтимоий ҳаракати, Болалар спортини ривожлантириш жамғармаси ҳамда бошқа ташкилотлар ҳамкорлигида ташкил этилган тадбирда Тошкент шаҳри ва вилоятининг 29 жамоасидан 348 киши қатнашди. Улар 10 ёшгача бўлган қизлар ҳамда 50 ёшдан ошган уй бекаларидир. Шу куни мамлакатимизнинг бошқа ҳудудларида ҳам мазкур шиор остида ўтказилган баҳсларда икки мингга яқин иштирокчилар ўз маҳоратини намойиш қилди.\nМамлакатимизда жисмоний тарбия ва спортни оммалаштириш бўйича кенг кўламли ишлар амалга оширилаётгани алоҳида таъкидланди. Хусусан, ҳар йили шаҳару қишлоқларимизда замонавий спорт мажмуалари, стадионлар, сузиш ҳавзалари барпо этилаяпти. Улар зарур инвентар ҳамда жиҳозлар, малакали кадрлар билан таъминланмоқда. Турли ёш тоифалари, ҳаваскорлар, профессионаллар ўртасида кўплаб спорт беллашувлари мунтазам ўтказилаётир. Буларнинг барчаси эртамиз эгаларининг баркамол бўлиб вояга етиши, аҳоли ўртасида соғлом турмуш тарзи мустаҳкам қарор топишида муҳим омил бўлиб хизмат қилаяпти.\nБинобарин, юртимизда спорт гимнастикаси, бадиий гимнастика, трамполин, акробатика ва бошқа спорт турлари ҳам жадал ривожланмоқда. Айни пайтда республикамизда бир миллиондан зиёд хотин-қизлар жисмоний тарбия ҳамда спорт билан шуғулланаётгани, уларнинг беш юз минг нафарга яқини қишлоқ жойларда экани диққатга сазовордир. Ўз навбатида, жорий йилнинг ўн бир ойи давомида қизларимизнинг 65 нафари гимнастика турлари бўйича Осиё ҳамда жаҳон чемпионатлари, турли халқаро беллашувларда ғолиб ва совриндорлар қаторидан жой олгани барчамизни қувонтиради.\n“Гимнастика барча учун” спорт мусобақаси иштирокчилари рақс ҳамда гимнастика элементларини ижро этиш бўйича ўз маҳоратларини кўрсатишди. Якунда пойтахтимизнинг Шайхонтоҳур ва Тошкент вилоятининг Бекобод тумани жамоаси биринчи ҳамда иккинчи ўринларни эгаллаган бўлса, Учтепа тумани жамоаси учинчи ўриндан жой олди. ўолиб ва совриндорларга эсдалик совғалари топширилди.\nТадбирнинг очилиш маросимида Ўзбекистон Республикаси Бош вазирининг ўринбосари, Республика Хотин-қизлар қўмитаси раиси Э. Боситхонова сўзга чиқди.\nМазкур рукндаги бошқа мақолалар: « Олимпиадага бешта йўлланма\tОлимпиадага яна битта йўлланма »


Сўз навбати Механика факультети декани Бердиев Дороб Муродовичга берилди. Тадбирга йиғилган устоз-мураббийлар ва талаба-ёшлар билан саломлашиб, ушбу кунда бутун Ўзбекистон ҳалқи учун катта байрам Конституциямиз қабул қилинганлигининг 25 йиллиги кенг нишонланмоқда. Шу муносабат билан ушбу тадбирга ташриф буюрган барча профессор-ўқитувчи, ташриф буюрган меҳмонлар ҳамда талабаларни бугунги байрам билан Ислом Каримов номидаги ТДТУ раҳбарияти ва Механика факультети жамоаси номидан табриклади.\nМеханика факультетидекани Д.М.Бердиев ўз сўзида: “Конституция бизга ҳуқуқ ва эркинлик бериш билан бирга бизнинг зиммамизга юксак масъулият ва бурч юклайди. Шу жумладан, Сиз талабаларга Конституция миллатингиз, динингиз ва ирқингиздан қатъий назар тенг ҳуқуқ ва эркин билим олиш имкониятини беради. Шу билан биргаликда, Сизларнинг зиммангизга чуқур билим эгаллаш ва олган билимларингизнинг натижасида Республикамизнинг ривожланишига бутун имкониятларингизни сафарбар этиш вазифасини юклайди. Олдимизга қўйилган бурч ва вазифаларни тўлақонли бажаришда барчангизга куч-қувват тилайман” – деб сўзини давом эттирди.\nУшбу тадбирни ташкил этган “Назарий механика ва машина ва механизмлар” кафедраси профессор-ўқитувчиларига, шу жумладан кафедра мудири Бегимов Нурулло Назаровичга ва кафедра доценти Хабибуллаева Хожаста Нажибуллаевнага ҳамда тадбирда фаол иштирок этаётган барча талабаларга университет раҳбарияти ва факультет жамоаси ҳамда шахсан факультет декани Д.Бердиев номидан чуқур миннатдорчилик билдирилди. Ўз сўзи давомида барчага тинчлик осойишталик ўқиш ва ишларида муваффақиятлар ёр бўлишинитилади.\nУшбу тадбир давомида талаба-ёшлар Ватанимизни мадҳ этувчи шахсий ижод намуналаридан бўлган шеърлар ва қўшиқлар билан иштирок этишди.


БАЙРАМ СУРУРИ » Navoiy shahar 11-AFCHO`IM\nBosh sahifa » Yangiliklar » БАЙРАМ СУРУРИ\nБу йилги Наврўзи олам ўзгача тароват билан юртимизга ташриф буюрди. Мамлакатимизнинг бошқа жойларида бўлгани каби буюк шоир ва мутафаккир, миллатимизнинг фахру ғурури Ҳазрат Навоий номи билан аталган шаҳримиз бу қутлуғ ва муқаддас байрам арафасида чирой очди. Айниқса, баҳорнинг дастлабки кунлариданоқ ободонлаштириш ва тозалаш, кўкаламзорлаштириш ишларининг олиб борилиши натижасида у янада гўзаллашди. Наврўз арафасида ўтқазилган минг-минглаб туп дарахтлар ва гул кўчатлари шаҳримиз ҳуснига ҳусн қўшди. Айни кунларда эса навоийликлар халқимизнинг қадимий ва барҳаёт байрамини ана шундай қаршилаган ҳолда, катта шодиёна ва хурсандчилик билан нишонлаяпти.\nБайрамнинг асосий тантаналари эса шаҳримиз марказида жойлашган "Амфитеатр” биносида бўлиб ўтди. Кенг жамоатчилик вакиллари йиғилган тантанани вилоят ҳокими, Олий Мажлис Сенати аъзоси Э.Турдимов очиб берди. Вилоят ҳокими навоийликларнинг 2013 йилда вилоятни ижтимоий-иқтисодий ривожлантириш борасида қўлга киритган улкан ютуқлари байрамга муносиб тўёна эканлигини, жорий "Соғлом бола йили”да ҳам юртдошларимиз бундан-да улкан муваффақиятларни қўлга киритиши, бунинг учун барча шароит ва имкониятлар мавжуд эканлигини таъкидлаб, барчани Наврўзи олам билан муборакбод этди.\nШундан кейин вилоятимиз ва пойтахтдан ташриф буюрган санъаткорларнинг куй-қўшиқлари фольклор-этнографик жамоаларнинг театрлаштирилган томошалари йиғилганларда катта таассурот қолдирди.\nБугун шаҳарнинг қай гўшасида бўлманг, Наврўз шукуҳи ҳукмрон. Кўча ва маҳаллаларда, маданият ва истироҳат боғларида санъаткорларнинг куй-қўшиқ ва рақслари, спортчиларнинг беллашувлари, халқимизнинг миллий ўйинлари, турли танлов ва кўргазмалар байрамга ўзгача шукуҳ бағишламоқда.\nТантаналар эса ҳамон давом этмоқда.


Арканзасда 32 йил аввал қамоқдан қочиб кетган жиноятчи ушланди\n18:38 / 26.06.2017\nАҚШнинг Арканзас штатида 32 йил аввал қамоқдан қочиб кетган маҳбус ушланди. Бу ҳақда Fox News телеканали хабар бермоқда.\nСтивен Дишман исмли бу қочоқ штатнинг шимолидаги Спрингдейлда қўлга олинди. У ўғирлик учун 7 йиллик қамоқ жазони ўтаётган Линкольн округи қамоғидан 1985 йил май ойида қочишга муваффақ бўлган. Телеканалнинг таъкидлашича, Дишман унга чиқарилган жазо ҳукми кучга киргандан 3 йил ўтиб, яъни 1987 йилда шартли-муддатдан аввал озодликка чиқиш ҳуқуқига эга бўлганди.\nТелеканал маълумотларига кўра, ҳуқуқ-тартибот идоралари Дишманнинг қаерда эканлигини қандай билишгани тафсилотлари ошкор этилмаган. Қочоқ жазо муддатининг қолган қисмини ўташ учун қамоққа олинади. Прокуратура шунингдек Дишманга қочгани учун жазо муддати оширилиши керак-керакмаслиги борасида қарор чиқаради.\n01:02 / 07.06.2018\nНигерияда 200 нафарга яқин маҳбус қамоқхонадан қочиб кетди\n17:38 / 05.06.2018


Қуръон – ҳидоят манбаи\nҚуръони каримнинг ўзига хос тавсифини қилишга инсоннинг тили ҳам, қалами ҳам ожиз. Бу улуғ китобнинг энг олий васфи уни нозил қилган Зот Аллоҳ таолонинг китобида келган ояти карималаридир. Аллоҳ таоло бундай марҳамат қилади: «Албатта, бу Қуръон энг тўғри йўлга ҳидоят этур ва эзгу ишларни қиладиган мўминларга катта мукофот борлиги ҳақида башорат берур», (Исро сураси, 9-оят).\nУсмон ибн Аффон розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Сизларнинг яхшиларингиз Қуръонни ўрганиб, уни бошқаларга ўргатганларингиздир”, дедилар.\nАмр ибн Осс айтадилар: “Қуръондаги ҳар бир оят жаннатда бир даража ва хонадонингизда чироқ бўлади”.\nЯна: “Ким Қуръон ўқиса, бас, у нубувватни кўксига жойлабди, фақатгина унга ваҳий қилинмаган”, деганлар.\nАбу Ҳурайра розияллоҳу анҳу айтадилар: “Қуръон тиловат қилинган хонадон аҳли учун кенгаяди, хайриятлар кўпайиб, фаришталар у ерда ҳозир бўладилар ва шайтонлар у ердан чиқиб кетадилар. Аллоҳнинг китоби тиловат қилинмайдиган хонадон эса аҳли учун тор, хайриятлари кам, фаришталар ундан чиқиб кетиб, шайтонлар эса ҳозир бўладиган маконга айланади”.\nАбдуллоҳ ибн Масъуд розияллоҳу анҳу ривоят қиладилар: Расулуллоҳ соллаллоҳу алайҳи васаллам: “Ким Аллоҳнинг китобидан бир ҳарф ўқиса, унга бир ҳасана ёзилади. Ўша ҳасана ўн баробар зиёда қилинади. Мен: “Алиф лам мийм”ни бир ҳарф демайман, балки “алиф” бир ҳарф, “лам” бир ҳарф ва “мийм”бир ҳарфдир”, деганлар.\nУшбу ҳадисга кўра, Аллоҳ таоло Қуръони каримни тажвид қоидаларига амал қилиб тиловат қилувчи қорига ҳар бир ҳарфни ўқигани учун ўнта савоб ва яхшилик ато қилади.\nБу ерда Аллоҳнинг китобини тиловат қилиш фазилатли амаллардан бўлиши айтилмоқда. Аллоҳ таоло бандаларига Ўз китобини ўқиш орқали кўп ажр ва мукофатларга эришиш имконятини берган. Бу имконятдан ҳар биримиз унумли фойдаланишимиз керак. Бунинг учун Қуъони каримни ўқиш қоидалари ҳисобланмиш тажвид илмидан дарс қилиш ва уни пухта ўзлаштириб олиш керак.\nҚуръони каримнинг ҳар бир ҳарфини ўқиш орқали ўнта савоб олиш учун Каломуллоҳни тажвид қоидаларига мувофиқ холда қироат қилиш талаб этилади. Қуръон маъноларининг бошқа тилларга қилинган таржималарини ўқиш ҳам савобли иш, лекин ҳадисда келган ваъдалар айнан тажвид илми талабларига мувофиқ холда, соф араб тилида тиловат қилган кишиларгагина тегишлидир.\nҚатода Анас ибн Молик розияллоҳу анҳудан, у зот Абу Мусо Ашъарийдан розияллоҳу анҳу ривоят қиладилар: Расулуллоҳ соллаллоҳу алайҳи васаллам айтдилар: “Қуръони ўқувчи мўмин утружжа (мандарин)га ўхшайди. Унинг ҳиди ҳам, таъми ҳам яхши. Қуръон ўқимаган мўмин эса, хурмо кабидир, унинг мазаси яхши, аммо ҳиди йўқ. Қуръон ўқувчи фожирнинг мисоли райҳонга ўхшайди, унинг ҳиди яхши, таъми аччиқ. Қуръон ўқимайдиган фожирнинг мисоли ҳанзалага ўхшайди, мазаси ҳам аччиқ, ҳиди ҳам йўқ”.\nУқба ибн Омир Расулуллоҳ соллаллоҳу алайҳи васалламдан ривоят қиладилар. У зот айтдиларки: “Қуръонни ичида ўқувчи сирли ҳолда садақа қилувчи кабидир, овоз чиқариб ўқувчи садақани ошкор берувчи кабидир”. Демак, жахр билан қироат қилишлик жуда яхши, аммо махфий ўқиш ундан афзалдир.\nОйша розияллоҳу анҳодан ривоят қилинади: “Расулуллоҳ саллоллоҳу алайҳи васаллам: “Қуръонни маҳорат билан тиловат қилувчи қори элчи, ёзувчи ва фаришталар билан бир мақомдадир. Тили қийналиб тиловат қилувчига икки баробар кўп ажр бўлади”, деганлар.\nУшбу ривоятда Қуръони каримни тщлиқ ёдлаб, уни бирон қийинчиликсиз ўқий оладиган, Қуръон қироатига моҳир қори Аллоҳнинг улуғ фаришталари билан бир мақомда экани айтилмоқда.\n“Қуръонни маҳорат билан қироат қилиш” деганда, уни тўлиқ ёдлаш, муттасил ўқиб туриш, унга муҳаббат қўйиш ва эътиборли бўлиш тушунилади. Қуръонни тўлиқ ёд олмаган бўлсада, уни бошидан охиригача маҳорат билан бирон хато ва камчиликсиз ўқийдиган қорилар ривоятига ваъда қилинган фазилатга эришадилар, иншааллоҳ!\nУламолар: “Қуръонни маҳорат билан тиловат қилувчи қори элчи, ёзувчи ва фаришталар билан бир мақомдадир” ҳадисини икки хил таъвил қиладилар:\nБундай бандаларга охиратда фаришталар мақоми берилади;\nБундай бандалар фаришталарнинг амалини қилган ва уларнинг йўлидан борган бўладилар.\n“Тили қийналиб тиловат қилувчига икки баробар кўп ажр бўлади”. Ривоятнинг давомида айтилишича, Қуръонни қийналиб ўқийдиган қори икки марта кўпроқ ажр олади. У Қуръонни ўқигани ва қироатда машаққат чеккани сабаб савобга эришади. Қозий ва бошқалар: “Бу ҳадис тили қийналиб тиловат қиладиган банда Қуръонни маҳорат билан ўқийдиган қоридан кўра афзаллигини англатмайди, балки моҳир қори афзал ва унга кўпроқ савоб берилади. Сабаби улар фаришталар билан бир мақомдадир”, дейишган.\nИбн Масъуд Ансорий Бадрий розияллоҳу анҳудан ривоят қилинган ҳадисда Расулуллоҳ соллаллоҳу алйҳу васаллам бундай деганлар: “Қавмга улар ичида Аллоҳ таолонинг китобини яхши ўқийдиган киши имомликка ўтади”.\nИбн Аббос розияллоҳу анҳумо айтадилар: “Умар розияллоҳу анҳунинг мажлисидаги асҳоблари ва маслаҳатгўйлари ёши улуғ кекса ва ёш қорилардан иборат эди”.\nИмом Нававий айтади: “Уламоларнинг фикрича, Қуръон тиловати тасбеҳ, таҳлил ва шу каби бошқа зикрлардан афзалдир”.\nДругие материалы в этой категории: « Мўмин марҳаматли бўлади\tВиждон эркинлигининг ҳуқуқий пойдевори »


21:05 22 Ноябр 2019\n16:18 22.10.2019 Ҳавола олиш\nФутбол ишқибози Россия бош мураббийига қўщнғироқ қилиб Шомуродовни миллий терма жамоага жалб қилишни талаб қилди.\nТОШКЕНТ, 22 окт – Sputnik. Россияда футбол ишқибози бош мураббий Станислав Черчесовга қўнғироқ қилиб, ундан Шомуродовни терма жамоага жалб қилишни талаб қилди, деб ёзмоқда Sportbox.\n- Менга яқинда нотаниш киши қўнғироқ қилиб, миллий терма жамоага жароҳат олган Фёдор Смолов ўрнига “Ростов” ҳужумчиси Элдор Шомуродовни жалб қилишни талаб қилди, - дейди Черчесов. - Ким телефон қилганини билмайман, футбол ишқибози бўлса керак, қаердандир телефон рақамимни топиб қўнғироқ қилди, узоқ вақт гапирди, сен яхши футболчиларни, энг зўр гол урувчини кўрмаяпсан деди.\nМен унинг гапларини хотиржам охиригача тингладим ва сиз ҳаммасини тўғри айтдингиз, лекин ҳарчанд уринсам ҳам Ўзбекистон терма жамоаси ўйинчисини жамоага таклиф қила олмайман, дедим. Афсус шу вақт унинг юзини кўра олмадим, лекин суҳбатда гросмейстерларга хос узоқ тўхтам бўлди, - деди Черчесов.\nЭслатиб ўтамиз, ушбу мавсумда Россия премьер лигасида ўзбекистонлик легионер Элдор Шомуродов етакчи ҳужумчи бўлиб турибди. Айни дамда Шомуродовнинг ушбу мавсумда урилган голлари сони 10тага етди.


Самвел Бабаян: «Менинг давримда терма жамоа аҳил оилага айланди»\n11:24 / 08.09.2017\nЎзбекистон терма жамоаси собиқ бош мураббийи Самвел Бабаян истеъфога чиққач, баёнот берди.\n«Авваламбор мухлисларни ишончини оқлай олмаганим учун улардан кечирим сўрамоқчиман. Ўтган йиллар мобайнида мураббийлар штаби билан бирга имкониятимиз даражасида катта ҳажмдаги ишларини амалга оширишга ҳаракат қилдик. Хусусан, терма жамоа бир аҳил оилага айланди. Бизнинг асосий мақсадимиз терма жамоани ЖЧга олиб чиқиб, жонажон Ўзбекистонимизда ҳам футбол ўйнай олишларини ва бу спорт турини яхши кўришларини намойиш этиш орқали юртимиз довруғини янада кўтариш эди.\nБиз турнирни жуда яхши бошлагандик ва гуруҳдаги 2 турдан сўнг гуруҳ пешқадамига айлангандик. Терма жамоадаги ишга бошқача ёндашув керак, яъни «спецефик» ҳисобланади. Бир сўз билан айтганда, натижа футболчилар соғлиғини қандай ҳолатда эканлигига ва ўз вақтида терма ихтиёрига етиб келишига боғлиқ бўлади.\nАфсуски, шундан сўнг етакчи футболчиларимизни жароҳат олиши ёки терма жамоа ихтиёрига оптимал формада келмасликлари натижасида таркибда йўқотишларга учрадик. Бундан ташқари, баъзи ўйинларда шахсан менинг хатоларим туфайли ҳам айрим учрашувларда очколар йўқотдик. Шу билан бирга бизга кўплаб ўйинларда омад етишмади. Сўнгги дақиқаларда ўтказиб юборилган голлар фақат йўл қўйилган хатолар эвазига эмас балки омад деган нарсага ҳам боғлиқ бўлди.\nМен шу ўринда мухлисларимизни 2 йил мобайнида сўнгги тургача қўллаб-қувватлаб турганлари учун уларга катта раҳматлар айтмоқчиман.\nТерма жамоада ишлаш ҳар қандай мутахассис учун катта фахр ва шу билан бирга катта жавобгарлик ва масъулият юклайди. Худо ҳаққи, шахсан мен бутун вужудим билан шу ишга ўзимни бағишлагандим.\nБизни эзгу мақсад сари, яъни ЖЧ финал босқичидан биттагина гол етишмади холос. Биз мундиалга чиқиш учун, мухлисларимизни бахтиёр қилиш учун барча ўйлаган ишларимизни қилдик, аммо...\nМен яна бир карра улардан узр сўрайман ва терма жамоамизни кейинги ўйинларда ғалаба қозониб, уларга фақат қувонч ва бахт олиб келишини тилаб қоламан», дея Бабаяннинг сўзларини келтирган «Интерфутбол» нашри.


Хорижда вафот этган фуқароларни ватанга олиб келиш қай тартибда амалга оширилади\n02:15 03 Апрел 2020\n17:38 23.01.2020 (Янгиланган 17:45 23.01.2020) Ҳавола олиш\n2019 йилда Ўзбекистонга 308 нафар фуқаронинг жасади олиб келинган. Уларнинг ҳар бирига 1000 доллардан 1500 долларгача пул сарфланган.\nТОШКЕНТ, 23 янв — Sputnik. Ахборот ва оммавий коммуникациялар агентлигидаги матбуот анжуманида хорижда вафот этган фуқароларни ватанга олиб келиш қай тартибда амалга оширилиши ва сарфланадиган пул маълум қилинди. Бу ҳақда Sputnik мухбири хабар қилмоқда.\nХорижда ишловчилар уй ва машина сотиб олиши учун махсус кредит пайдо бўлди\n“Хорижда вафот этган фуқароларни олиб келиш жараёни иккига бўлинади. Биринчи жараён вафот этган фуқаронинг жасадини олиб кетишга тайёрлашдир. Иккинчи жараён бу олиб кетишнинг ўзи. Жасадни олиб кетишга тайёрлашга 1000 доллардан 1500 долларгача пул белгилаб қўйилган. Транспорт хизматлари, транпорт хизмат кўрсатувчи ташкилотнинг тарифи бўйича бу чегаралади”, - деди Бандлик ва меҳнат муносабатлари вазирлиги ҳузурида Ташқи меҳнат миграцияси агентлиги бошлиғи Бахтиёр Турсунов.\nУнинг сўзларига кўра, 2019 йилда Ўзбекистонга 308 нафар фуқаронинг жасади олиб келинган.\nЭслатиб ўтамиз, аввалроқ ўзбекистонлик мигрантларга жамғарма ҳисобидан суғурталаш бўйича субсидия жорий этилгани хабар қилинган эди. Бандлик ва меҳнат муносабатлари вазирлигининг “Ўзагросуғурта”АЖ билан тузган меморандумига кўра, чет элга ишга кетаётган фуқароларга ҳаёт, соғлиқ ва ишга жойлашиш учун патент берилишининг рад этилиши таваккалчилиги йўналишларини ўз ичига олган суғурта полиси бериляпти.